title: Asiamies

text: Asiamiehen asema perustuu yleensä toimeksianto- tai asiamiessopimukseksi kutsuttuun sopimukseen, mutta se voi perustua myös muuhunkin sopimukseen kuten edustussopimukseen. Jos henkilö, jonka kanssa asiamies tulee tekemään oikeustoimen, on tiedossa, päämies voi ilmoittaa tälle valtuutuksesta tiedonannolla. Valtuutus saa olla joko suullinen tai kirjallinen. Asiamiehen käyttö on luvallista riita- ja rikosjutuissa sekä hallintoasioissa, vaikka joissakin tapauksissa syytetyn on saavuttava myös itse oikeuteen. Vain asiamies, joka kuuluu Suomen Asianajajaliittoon, saa käyttää nimitystä asianajaja.


title: Bob Brookmeyer

text: Robert ”Bob” Brookmeyer (19. joulukuuta 1929 Kansas City, Missouri, Yhdysvallat – 15. joulukuuta 2011) oli yhdysvaltalainen jazzmuusikko. Hän on venttiilipasuunisti ja pianisti sekä merkittävä sovittaja, säveltäjä ja pedagogi.


title: Bob Brookmeyer

text: Brookmeyer tuli julkisuuteen ollessaan Gerry Mulliganin kvartetin jäsen vuosina 1954–1957. Myöhemmin hän työskenteli Jimmy Giuffren kanssa, jonka jälkeen hän liittyi uudelleen Mulliganin yhtyeeseen Concert Jazz Bandiin.


title: Bob Brookmeyer

text: 1950-luvun loppupuolella hän muutti New Yorkiin työskennelläkseen freelance-muusikkona. 1960-luvulla hän toimi myös studiomuusikkona, johti kvintettiä yhdessä Clark Terryn kanssa ja työskenteli Thad Jones/Mel Lewis Big bandin kanssa. Vuonna 1980 orkesteri teki hänen teoksistaan ja sovituksistaan levyn, jonka kahdella raidalla soitti Clark Terry.


title: Bob Brookmeyer

text: Vietettyään jonkin aikaa Euroopassa hän palasi takaisin Yhdysvaltoihin, jossa hän työskentelee edelleen. Bob Brookmeyer opettaa myös jazzsävellystä New England Conservatory of Musicissa Bostonissa. Kesäkuussa 2005 Brookmeyer liittyi ArtistShare-palveluun ja aloitti projektin New Art Orchestran kanssa. Tuloksena oli yhtyeen kolmas levy "Spirit Music", joka julkaistiin kesällä 2006 ja oli ehdokkaana Grammy-palkinnon saajaksi.


title: Charles Dana Gibson

text: Charles Dana Gibson (14. syyskuuta 1867 – 23. joulukuuta 1944) oli yhdysvaltalainen taiteilija ja kuvittaja, jonka tunnetuin luomus oli Gibson Girl, 1900-luvun alun kauniin ja itsenäisen amerikkalaisnaisen ihannoitu kuva.


title: Jalkapallon naisten Euroopan-mestaruuskilpailut 1997

text: Vuoden 1997 jalkapallon naisten Euroopan-mestaruuskilpailut olivat seitsemännet UEFA:n järjestämät naisten EM-kisat. Ne pelattiin Norjassa ja Ruotsissa 29. kesäkuuta–12. heinäkuuta 1997.


text: Kisat olivat ensimmäiset, joissa pelattiin varsinainen lopputurnaus. Lopputurnaukseen pääsi kahdeksan joukkuetta 33 karsijasta.


title: Ernst Roini

text: Ernst Ivar (E. I.) Roini (sukunimi aik. Idström; 17. syyskuuta 1857 Oulu – 1. toukokuuta 1905 Sortavala) oli suomalainen näyttelijä, kääntäjä ja kirjailija. Hän käytti myös nimimerkkejä "Alve", "Ivar I." ja "Iivar Roini".


title: Ernst Roini

text: Roinin vanhemmat olivat kupariseppä Johan Henrik Idström ja Brita Elisabeth Tornberg. Hän pääsi ylioppilaaksi Kuopion Lyseosta 1878.


title: Carsten Jørgensen

text: Carsten Jørgensen (s. 25. lokakuuta 1970 Hillerød) on tanskalainen suunnistaja ja kestävyysjuoksija.


title: Carsten Jørgensen

text: Suunnistuksen MM-kilpailuissa 1995 Detmoldissa Jørgensen suunnisti normaalimatkan pronssia. Grimstadin MM-kilpailuissa 1997 hän suunnisti viestikultaa Torben Skovlystin, Chris Terkelsenin ja Allan Mogensenin kanssa.


title: Carsten Jørgensen

text: Maastojuoksun EM-kilpailuissa 1997 Oeirasissa Jørgensen voitti Euroopan-mestaruuden. 4. huhtikuuta 1998 hän juoksi 10 000 metrillä uuden Tanskan ennätyksen 27.54,76. 27. syyskuuta 1998 puolimaratonin MM-kilpailuissa hän juoksi uuden Tanskan ennätyksen 1.01.55 sijoittuen 17:nneksi. Maastojuoksun MM-kilpailuissa Belfastissa 1999 hän sijoittui pitkällä matkalla 16:nneksi.


title: Carsten Jørgensen

text: Kestävyysjuoksussa Jørgensen edustaa seuratasolla Blovstrød Løverneä. Suunnistuksessa hän on edustanut muun muassa Farum Tisvilde OK:ta, OK Ravinenia, Tisvilde Hegn OK:ta ja Trollhättans SOK:ta. Jørgensenin valmentajana on toiminut Olli-Pekka Kärkkäinen.


title: Jalkapallon naisten Euroopan-mestaruuskilpailut 1995

text: Vuoden 1995 jalkapallon naisten Euroopan-mestaruuskilpailut olivat kuudennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali pelattiin yksiosaisena. Mestaruuden voitti Saksa.


text: "Loppuottelua lukuun ottamatta tulokset ovat kahden ottelun yhteistuloksia."


title: Kansainvälinen yhteisö

text: Kansainvälinen yhteisö on poliittisessa keskustelussa ja tiedostusvälineissä käytettävä nimitys, jolla ei kuitenkaan ole vakiintunutta merkitystä. Se vastaa usein nimityksiä Länsimaat tai kylmä sodan aikainen Vapaa maailma. Joskus sillä voidaan tarkoittaa jotain kansainvälisiä järjestöjä (esim. YK:ta, jossa ovat mukana lähes kaikki maailman valtiot). Termiä käytetään usein retorisesti, kun halutaan esittää jonkin maan politiikan poikkeavan muiden maiden, ns. kansaivälisen yhteisön politiikasta.


title: Jalkapallon naisten Euroopan-mestaruuskilpailut 1993

text: Vuoden 1993 jalkapallon naisten Euroopan-mestaruuskilpailut olivat viidennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali ja pronssiottelu pelattiin yksiosaisena. Mestaruuden voitti Norja.


text: "Mitaliotteluita lukuun ottamatta tulokset ovat kahden ottelun yhteistuloksia."


title: Emanuel Törmälä

text: Emanuel Törmälä (sukunimi aik. Törmänen, sitä ennen Törmelin; 15. syyskuuta 1849 Haapajärvi – 25. toukokuuta 1900 Kullaa) oli suomalainen pappi, kirjailija ja kääntäjä. Hän käytti myös nimimerkkiä "E. T".


title: Emanuel Törmälä

text: Törmälän vanhemmat olivat itsellinen Lauri Juho Törmelin ja Kristina Elisabet Pennala. Hän pääsi ylioppilaaksi Jyväskylän alkeisopistosta 1872. Törmälä opiskeli sitten Helsingin yliopistossa suorittaen teologian erotutkinnon 1875 ja hänet vihittiin papiksi samana vuonna.


title: Emanuel Törmälä

text: Törmälä toimi Perhon vt. kappalaisena 1875–1878 sekä Kullaalla vt. kappalaisena 1881–1883 ja kappalaisena 1883–1900.


title: Emanuel Törmälä

text: Törmälä julkaisi vuosina 1879–1883 "Lohduttaja"-nimistä hengellistä viikkolehteä Tampereella. Hän käänsi nimimerkillä E. T. suomeksi muun muassa J. H. Ingrahamin teoksen "Taavetin huoneen herra eli kolme vuotta Jerusalemin pyhässä kaupungissa" (4 painosta 1884–1902), Nepomukin kirjan "Väkevä Pekka : kansan kertomus Uppland'ista" sekä John Bunyanin hartauskirjan "Ilmestykset : kuvaus tulevaisesta elämästä, taivaan autuudesta ja helvetin kauhistuksista".


title: Emanuel Törmälä

text: Emanuel Törmälä oli naimisissa vuodesta 1875 ruotsalaisen 1875 Ebba Edla Ulrika Charlotta Granbergin kanssa.


title: Allan Mogensen

text: Allan Mogensen (s. 2. marraskuuta 1967) on tanskalainen suunnistaja ja maailmanmestari.


title: Allan Mogensen

text: West Pointin MM-kilpailuissa 1993 Mogensen voitti normaalimatkan maailmanmestaruuden. Grimstadin MM-kilpailuissa 1997 hän suunnisti viestikultaa Torben Skovlystin, Carsten Jørgensen ja Chris Terkelsenin kanssa. Vuonna 1999 Mogensen voitti puistosuunnistuksen maailmancupin. Suunnistuksen maailmancupin kokonaiskilpailussa vuonna 2000 hän sijoittui kolmanneksi.


title: Allan Mogensen

text: Seuratasolla Mogensen on edustanut Bækkelagets SPK, Farum OK:ta, Farum Tisvilde OK:ta, IFK Södertäljeä ja OK Ravinenia. Hän voitti Jukolan viestin IFK Södertäljen joukkueessa vuonna 1991.


title: Martha & the Vandellas

text: Martha & the Vandellas oli 1960-luvun suosituimpia Motown-yhtyeitä. Yhtye tunnettiin alkuaikoinaan myös nimillä The Del-Phis, The Vels ja Martha Reeves & The Vandellas. Yhtyeen tunnetuimpia kappaleita ovat ”(Love Is Like a) Heat Wave” ja ”Dancing in the Street”.


title: Jalkapallon naisten Euroopan-mestaruuskilpailut 1991

text: Vuoden 1991 jalkapallon naisten Euroopan-mestaruuskilpailut olivat neljännet UEFA:n järjestämät naisten EM-kisat. Ne olivat ensimmäiset virallisen EM-statuksen kisat, sillä karsintoihin osallistui riittävän monta maata. Samalla turnaus sai myös uuden nimen – "UEFA Women's Championship". Aiemmin se oli "European Competition for Women's Football".


text: Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Tanskassa. Mestaruuden voitti Saksa.


title: Coor Service Management

text: Coor perustettiin vuonna 1998 osaksi Skanska-konsernia. Sittemmin yhtiöstä on kehittynyt yksi Pohjoismaiden johtavista palveluyhtiöistä.


title: Coor Service Management

text: Coor teki vahvan tulosparannuksen. Uusi ns. "whistleblowing"-järjestelmä otettiin käyttöön. Kyseessä on digitaalinen ilmoituskäytäntö, jonka avulla henkilöstö voi ilmoittaa havaitsemistaan rikkeistä tai puutteista nimettömästi. Konsernin sisäinen "Operational excellence" -kehitysohjelma käynnistyi.


title: Coor Service Management

text: Kesäkuun 16. päivänä Coor listautui Tukholman Nasdaq-pörssiin. Samalla yhtiön teollisuuspalveluliiketoiminta myytiin (myydyn liiketoimintayksikön nimi nykyisin Jernbro). Coor vastaanotti Tanskassa arvostetun "Driftherreprisen"-palkinnon yhdessä asiakkaansa, Tanskan Poliisin, kanssa.


title: Coor Service Management

text: Coor ja Statoil solmivat Pohjoismaiden historian suurimman kokonaispalvelusopimuksen Pohjoismaissa. Coor vastaa kiinteistö- ja käyttäjäpalveluiden tuottamisesta ja kehittämisestä Statoilin Norjassa sijaitsevissa toimisto- ja tuotantotiloissa. Uusien Smart Concept -ratkaisujen lanseeraamisen lisäksi otetaan käyttöön uusi palveluntoimituksen seuraantaan kehitetty verkkoportaali - Coor Performance Portal.


title: Coor Service Management

text: Mikael Stöhr nimitetään uudeksi konsenijohtajaksi vuoden alusta. Organisaatiorakennetta muutetaan ja maayksiköiden rinnalle muodostetaan teollisuuspalveluihin keskittynyt liiketoimintayksikkö. Yhtiön strategiaa muutetaan, minkä seurauksena liiketoiminnassa keskitytään aiempaa enemmän myös pienempiin asiakkaisiin ja tiettyihin strategisiin palvelualueisiin.


title: Coor Service Management

text: Liikevaihto ja henkilöstömäärä kasvavat eniten Tanskassa, jossa yhtiö solmi koko maan kattavan yhteistyösopimuksen Tanskan Poliisin kanssa. Kassavirta vahvistui konsernin yhteisen projektin myötä. Loppuvuodesta Coor ostaa palveluyhtiön Addicin liiketoiminnan kaikissa Pohjoismaissa.


title: Coor Service Management

text: Coor solmii uusia sopimuksia, ja kasvu jatkuu etenkin Suomessa. Coor ostaa Lujapalvelut. Kaupan myötä Coorin Suomen-yksikön henkilöstömäärä nousee yli 900:n ja liikevaihto tuplaantuu. Coorin toiminta laajenee vuoden aikana myös Viroon.


title: Coor Service Management

text: Coor solmii yhteistyösopimuksia useiden uusien asiakkaiden kanssa ja onnistuu pidentämään lähes kaikkia umpeutuvia sopimuksia. Esimerkkinä on uraauurtava sopimus Tukholmaan rakennettavan uuden yliopistosairaalan (Nya Karolinska Solna, NKS) tukipalveluiden tuottamisesta, kehittämisestä ja johtamisesta. Elinkaarimallin mukainen sopimus on voimassa vuoteen 2040 asti. Coor Green Services -ympäristömerkintään perustuva ensimmäinen ympäristötarkastus toteutetaan.


title: Coor Service Management

text: Vaikeasta matalasuhdanteesta huolimatta Coor jatkaa kasvuaan, eritoten uusien asiakkuuksien myötä. Toiminta Unkarissa käynnistyy. Coor lanseeraa ympäristömerkinnän nimeltään Coor Green Services.


title: Coor Service Management

text: Kasvu jatkuu – mukaan tulee uusia aloja, asiakkaita ja palveluita. Coor viettää 10-vuotisjuhlia.


title: Coor Service Management

text: Coor kasvaa merkittävästi Suomessa ostamalla suomalaisen palveluyhtiön. Pääomasijoitusyhtiö Cinven Ltd ostaa Coor Service Managementin 3i:ltä.


title: Coor Service Management

text: Liikevaihto yli kaksinkertaistuu vuoden aikana. Norjassa Coor ostaa palveluyhtiön, joka parantaa Coorin toiminnan maantieteellistä kattavuutta. Ruotsissa Coor vahvistaayrityskauppojen myötä asemiaan ydinvoimala-, prosessi- ja valmistusteollisuudessa.


title: Coor Service Management

text: Yhtiön nimeksi tulee Coor Service Management. Toiminta kasvaa voimakkaasti sekä Norjassa että Ruotsissa. Coor lisää panostusta tuotantopalveluihin ostamalla Volvon palveluyhtiön.


title: Coor Service Management

text: Coor saa ensimmäisen suuren julkisen sektorin toimeksiantonsa. Toimeksianto liittyy sairaalatoiminnan tukipalveluiden kehittämiseen ja toimittamiseen. Eurooppalainen pääomasijoitusyhtiö 3i ostaa Coorin. Toiminta Norjassa alkaa.


title: Coor Service Management

text: Coor solmii ensimmäisen suuren sopimuksen palveluiden toimittamisesta tuotantoteollisuudelle.


title: Coor Service Management

text: Coor solmii sopimuksia uusien alojen, kuten lääke- ja biotekniikka-alan, asiakkaiden kanssa. Toiminta Suomessa alkaa.


title: Coor Service Management

text: Coorin liiketoiminta kasvaa Ruotsissa monien uusien asiakkaiden myötä. Räätälöity Pohjoistähti-yrityspeli otetaan käyttöön henkilöstökoulutuksessa. Toiminta Tanskassa alkaa.


title: Coor Service Management

text: Coor ostaa Ericssonin sisäisen palveluyhtiön. Kauppa on yksi suurimmista palvelutoiminnan ulkoistuksista Pohjoismaissa.


title: Coor Service Management

text: Markkinoiden intensiivinen työstäminen vauhdittuu, ja Coor saa ensimmäiset toimeksiantonsa.


title: Coor Service Management

text: Coor Service Management perustetaan. Yhtiön nimenä on Skanska Facilities Management, ja se on osa rakennuskonserni Skanskaa.


title: Nestori Tuominen

text: Nestori Tuominen (s. 23. helmikuuta 1887 Sysmä) oli suomalainen painija jonka urheilu-ura ajoittui 1900-luvun alkuun. Sysmässä mökkiläisen poikana syntynyt Tuominen muutti perheensä kanssa Heinolasta Helsinkiin vuonna 1900. Töölön Vesaa ja myöhemmin Helsingin Atleettiklubia edustanut Tuominen paini kreikkalais-roomalaisessa painissa sarjassa 67 kg.


title: Jussi Eskola (koripalloilija)

text: Jussi Eskola (s. 23. helmikuuta 1987 Oulu) on suomalainen koripallovalmentaja ja kilpauransa päättänyt koripalloilija, joka toimii I-divisioona A:ssa pelaavan kasvattajaseuraansa Oulun NMKY:n päävalmentajana.


title: Jussi Eskola (koripalloilija)

text: Pelaajana Eskola pelasi Korisliigaa Torpan Pojissa, Team Componentassa, Joensuun Katajassa, KTP-Basketissa ja Kauhajoen Karhussa. Hän pelasi urallaan 31 nuorten maaottelua.


title: Jussi Eskola (koripalloilija)

text: Eskola lopetti pelaajauransa kauden 2014–2015 jälkeen, kun hänen kehonsa alkoi reistailla, ja palautuminen alkoi olla turhauttavaa. Myös perhesyyt vaikuttivat lopettamispäätökseen. Eskola jatkoi kuitenkin seuraavalla kaudella lajin parissa siirryttyään ONMKY:n päävalmentajaksi.


title: Jussi Eskola (koripalloilija)

text: Eskola tunnettiin kiivaana pelaajana. Hän sai muun muassa useita pelikieltoja epäasiallisesta kielenkäytöstä. Eskolan luonne heijastui myös tämän pelityyliin, aktiiviseen vastustajien takamiesten prässäämiseen ja energiseen pelaamiseen. Eskola teki kentällä ollessaan paljon tilastoissa näkymättömiä asioita joukkueensa hyväksi.


title: Porrassalmen Urheilijat -62

text: Porrassalmen Urheilijat -62 (PU-62) on mikkeliläinen jalkapalloseura, joka keskittyy nais- ja tyttöjalkapalloon. Seura on perustettu vuonna 1962, mistä juontuu sen nimen numeropääte. Seuran kotikenttä on Mikkelin urheilupuisto.


title: Porrassalmen Urheilijat -62

text: PU-62:lla on yhdeksän tyttöjoukkuetta ja yhteensä noin 300 jalkapallon harrastajaa. Seuran naisjoukkue pelasi kahdeksan kautta SM-sarjassa vuosina 1993–1997 ja 1999–2001 sijoittuen parhaimmillaan neljänneksi vuosina 1995 ja 2001. SM-sarjapaikan PU-62 peri naistoiminnastaan luopuneelta Mikkelin Palloilijoilta.


title: Porrassalmen Urheilijat -62

text: Ennen profiloitumistaan nais- ja tyttöjalkapalloilun erikoisseuraksi PU-62:lla oli myös miesten joukkue, joka pelasi kuusi kautta 2. divisioonassa vuosina 1979–1980 ja 1990–1993. Kaudella 2017 seuran edustusjoukkue pelaa Kaakkois-Suomen Naisten Kolmosessa.


title: Porrassalmen Urheilijat -62

text: Seuran kotiasussa on keltaiset paidat, mustat housut ja valkoiset sukat.


title: Siimes Kanervio

text: Siimes Teodor (Teuvo) Kanervio (vuoteen 1901 Silén, 9. marraskuuta 1880 Ruovesi – 20. huhtikuuta 1918 Hämeenlinna) oli suomalainen toimittaja ja suomentaja, joka työskenteli myös nimismiehenä. Vuoden 1918 sisällissodan aikana hän toimi Hämeenlinnan miliisipäällikkönä.


title: Siimes Kanervio

text: Ruovedellä syntyneen Kanervion vanhemmat olivat kansakoulunopettaja Erik Johan Silén ja Amalia Henriksson. Hän kirjoitti ylioppilaaksi Helsingin Suomalaisesta Normaalilyseosta ja työskenteli syksystä 1905 lähtien Tampereella "Aamulehden" toimittajana. Kanervio oli mukana myös Suomalaisen puolueen toiminnassa.


title: Siimes Kanervio

text: Työväenliikkeeseen Kanervio liittyi joulukuussa 1907, kun hän siirtyi Turussa ilmestyneen sosialidemokraattisen "Sosialistin" toimitukseen. Vuonna 1908 Kaervio valittiin Sosialidemokraattisen Nuorisoliiton liittoneuvostoon. Myöhemmin hän jatkoi opiskelujaan Helsingin yliopistossa, jossa Kanervio suoritti alemman hallintotutkinnon vuonna 1910. Vuodet 1914–1917 hän työskenteli Uudenmaan läänin Pyhäjärven nimismiehenä ja sen jälkeen Hämeenlinnan poliisilaitoksen sihteerinä. Kanervio oli myös Hämeenlinnan työväenyhdistyksen jäsen.


title: Siimes Kanervio

text: Sisällissodan aikana Kanervio toimi punaisten hallinnossa Hämeenlinnan miliisipäällikkönä. Sodan loppuvaiheessa kaupungissa alkoi esiintymään levottomuuksia, jolloin paikallisen punakaartin tiedusteluosasto teloitti urkkijaksi epäillyn puuseppä Heikki Paasivuoren sekä ainakin kaksi valkoisten kannattajaa. Kanervion johtama miliisilaitos puuttui väkivallantekoihin ja teloitti tiedusteluosaston johtajan. Tämän jälkeen punakaarti kuitenkin vangitsi Kanervion ja hänet ammuttiin 20. huhtikuuta. Kanervio on haudattu Helsinkiin Hietaniemen hautausmaan vanhalle alueelle.


title: Ain Ghazal

text: Ain Ghazal (Ain Ghazul) oli muinainen kylä, joka sijaitsi Luoteis-Jordaniassa, Ammanin lähettyvillä. Kylässä asuttiin noin 7250–5000 eaa. Se perustettiin PPNB-kaudella, jolloin maanviljely toden teolla juurtui Lähi-itään. Ain Ghazulin talot olivat neliskulmaisia ja hyvin tehtyjä. Tämä viittaa paikallaan pysyvään asutukseen. Kylä oli lopulta pinta-alaltaan 15 ha ja se on aikakautensa suurimpia tunnettuja asuinpaikkoja Lähi-idässä.


title: Ain Ghazal

text: Kylä perustettiin noin 7250 eaa. esikeraamisen neoliittisen B- eli PPNB-kauden alussa. Sen kukoistuskausi oli noin 7000 eaa., jolloin 10–15 hehtaarin alueella asui noin 3000 ihmistä. Noin vuonna 6500 eaa. sen väkimäärä alkoi kuitenkin voimakkaasti vähentyä luultavasti ympäristöolojen heikentymisestä johtuen ja sen asukasmäärä putosi vain muutamassa sukupolvessa noin kuudenteen osaan.


title: Ain Ghazal

text: Alue alkoi kehittyä tyypilliseen tapaan vaatimattoman kokoisena kylänä. Sen vanhimman kerrostuman pinta-ala oli noin 2 hehtaaria. Asutus rakentui porrastettuna Zarqa-joen laakson rinteille. Talot olivat hyvin tehtyjä ja niiden lattiat lujia. Rakennukset olivat suorakaiteen muotoisia taloja, joissa oli yksi suuri neliömäinen huone ja sen edessä pienempi huone. Polttamattomista tiilistä tehdyt seinät oli päällystetty ulkopuolelta mudalla ja sisältä kalkkikivilaastilla, jota uusittiin muutaman vuoden välein.


title: Ain Ghazal

text: Kuitenkin muutkin varhaisten maanviljelyskulttuurin edustajat, Ain Ghazalin asukkaat viljelivät esimerkiksi ohraa ja muinaisia vehnälajikkeita sekä erilaisia palkokasveja, kuten herneitä, linssejä ja papuja kylän yläpuolella sijaitsevilla pelloillaan. He laidunsivat kesyjä vuohia ja metsästivät villejä eläimiä, kuten sikoja, gaselleja, peuroja, hevosen sukuisia eläimiä ja pienempää riistaa, kuten kettuja ja jäniksiä. Noin 6000 eaa. nautoja, sikoja, lampaita ja vuohia pidettiin saaliin sijasta karjana.


title: Ain Ghazal

text: Keskinen esikeraaminen neoliittinen MPPNB oli nopean väestönkasvun aikaa. Kylä kasvoi 5 hehtaarin kokoiseksi 600–700 vuodessa, joiden päätyttyä paikalla asui 600–750 ihmistä. Kauden lopulla Jordanin laaksossa ja Israelissa hylättiin monia kyliä, ilmeisesti väki muutti ylämaalle, muun muassa Ain Ghazaliin. Tällöin noin 6500 eaa. Ain Ghazalin väkiluku räjähti nousuun. Kylä kasvoi 10 hehtaarin kokoiseksi muutamassa sukupolvessa ja kaksinkertaistui kooltaan LPPNB:n alussa. Noin 6000 eaa. kylän pinta-ala oli 15 hehtaaria, ja sen väkiluku oli noin 2500. Näin ollen Ain Ghazalista tuli tuon ajan mittojen mukaan pikkukaupunki, koska sen koko osui luokkaan 6–25 hehtaaria.


title: Ain Ghazal

text: Muualla Jordanin laaksossa syntyi samoihin aikoihin (PPNB-kaudella) muitakin pikkukaupunkeja, muun muassa Wadi Shuíeib, Basta, Es-Sifiya, 'Ain Jammam ja Al-Baseet. Näissä MPPNB:llä ja LPPNB:llä kasvaneissa keskuksissa yhteiskunta ja talous muuttuivat tuohon aikaan merkittävästi, vaikka keskuksista ei tullut kaupunkeja, eikä syntynyt merkittäviä eroja yhteiskuntaluokkien välille. Vuoden 6000 eaa. vaiheilla monet Lähi-idän kylistä autioituivat. Noin 6000 eaa. esimerkiksi Tšhadjärven pinta laski, mikä voi kertoa kuivumisesta.


title: Ain Ghazal

text: Noin 6000–5500 eaa. eli PPNC-kaudella Ain Ghazal kasvoi 14 hehtaarin kokoiseksi, mutta viljelymaiden hylkääminen, asuttujen talojen lukumäärän väheneminen Zarqa-joen itäpuolella ja niiden pitemmät etäisyydet toisistaan joen länsipuolella viittaavat pysyvään väestön vähenemiseen. Alue alkoi tyhjentyä pysyvistä asukkaista noin 5000 eaa. Viimeiset merkit neoliittisesta asutuksesta täällä ovat vaeltavien paimentolaisten pyöreiden telttojen perustuksia.


title: Ain Ghazal

text: Ain Ghazal on tullut tunnetuksi antropomorfisista eli ihmisenmuotoisista patsaista, jotka löydettiin huolellisesti haudattuina kaivannoista lähellä erityisiä, mahdollisesti seremoniallisia rakennuksia. Saman tapaisten patsaiden kappaleita on löydetty samoin huolellisesti haudattuina neoliittisestä Jerikosta ja Nahal Hemarin luolakaivauksista Israelissa.


title: Ain Ghazal

text: Löydetyt patsaat ovat puolen ihmisen mittaisia ja ne on valmistettu kipsistä risukimpuista tehdyn ytimen päälle. Hahmoille on maalattu vaatteet, hiukset ja joissakin tapauksissa jopa koristeellisia tatuointeja tai muuta vartalomaalausta. Silmät on valmistettu kaurikotiloista ja bitumista, jota on käytetty pupilleina. Eräät löydöistä ovat ikään kuin patsaiksi muutettuja kalloja: kipsikasvoja, jotka oli muotoiltu kallon päälle. Kipsikuvia on löytynyt kaiken kaikkiaan 32 kappaletta kahdesta eri paikasta 15 täyttä vartalokuvaa, 15 rintakuvaa ja 2 osittaista päätä. Kolmella rintakuvalla oli kaksi päätä, mutta kaksipäisyyden merkitys ei ole selvinnyt. Koristellut ja luiden päälle muovatut kasvot voivat olla merkki esi-isien palvontakultista.


title: Ain Ghazal

text: Osa Ain Ghazalin kuolleista haudattiin talojen alle, ja jonkin ajan kuluttua hautauksesta pääkallo irrotettiin ruumiista ja haudattiin erilliseen matalaan kuoppaan talon lattian alle. Alaleuka jätettiin kuitenkin alkuperäiseen hautaan. Jotkut pääkallot vuorattiin savella. Tämä saattaa olla merkki suuresta kunnioituksesta vainajaa kohtaan.


title: Ain Ghazal

text: Hautauksia tehtiin myös kylän ulkopuolelle. Kaivauksissa on myös löydetty ihmisten jäänteitä paikoista, jotka vaikuttavat kotitalousjätteitä varten tehdyiltä kuopilta. Tämä tuntuisi osoittavan, että ainoastaan osa kuolleista haudattiin seremoniallisesti. On edelleen selvittämättä, miksi ainoastaan vähäinen, valikoitunut osa haudattiin ja miksi suurin osa vainajista vain heitettiin pois. Poisheitettyjen vainajien asento ja löytöpaikkojen muu sisältö tuntuvat kuitenkin viittaavan kaikkein vähäisimpään sosiaalisen arvostukseen.


title: Ain Ghazal

text: Näiden kahden hautaustavan välissä ovat oletettavasti parhaimmista taloissa asuneiden perheiden jäsenet, joita ei haudattu lattian alle, eikä heitetty tunkiolle. On arvoitus, mitä heille tapahtui. Lattioiden alla olevista haudoista puuttuu kuitenkin jopa enemmän kuin 80% jokaisesta talojen laskennallisesta sukupolvesta. Voidaan olettaa, että asutuksen ulkopuolella olisi ollut "hautausmaa", mutta yli sadan vuoden aikana sellaista ei ole löydetty yhdestäkään neoliittisen ajan kaivauksesta Levantin alueella.


title: Ain Ghazal

text: Ain Ghazal löydettiin vuonna 1974, kun alueelle oltiin rakentamassa tietä. Seudun tutkimus aloitettiin vuonna 1982. Valitettavasti silloin kylän halki oli kuitenkin rakennettu noin 600 metriä tietä. Kaupungin laajenemisen aiheuttamista tuhoista huolimatta Ain Ghazalista saatiin runsaasti tietoja aina vuoteen 1989 asti. Yksi merkittävimmistä löydöistä paljastui vuonna 1983, kun arkeologit tutkivat puskutraktorin aikaansaamaa maakerrosten poikkileikkausta. He havaitsivat läpimitaltaan 2,5-metrisen kaivannon, jossa oli kalkkikivestä ja kipsistä valmistettuja patsaita ja naamioita. Tämä havainto oli alkuna vuonna 1990 aloitetuille uusille kaivauksille. Kylä liitettiin historiallisen arkkitehtuurin ja kulttuuriperinnön säilyttämisen puolesta toimivan World Monuments Fund -järjestön vuoden 2004 seurantalistalle (2004 World Monuments Watch). Kylän paikkaa uhkasi vuonna 2004 sekä sen alueelle levittyvä kaupunkiasutus että sadekaudella muodostuvan joen aiheuttama eroosio. Vain osa kylän alueesta oli suojeltu, mutta Jordanian museoviranomaiset pyrkivät laajentamaan suoja-aluetta.


title: Sonic-hammasharja

text: Sonic-hammasharja on sähköhammasharja, jonka harjapää tekee erittäin nopeaa liikettä tavanomaiseen sähköhammasharjaan verrattuna. Mekaanisella hammasharjalla harjatessa liikkeiden määrä minuutissa jää parhaimmillaan n. 300 liikkeeseen. Sähköhammasharjojen liikenopeus on 2 500 – 8 800 liikettä minuutissa, kun taas sonic-hammasharjan liikenopeus yltää parhaimmillaan jopa yli 40 000 liikkeeseen minuutissa . Sonic-hammasharjojen tuotemerkkejä ovat Omron Sonic style, Phillips Sonicare ja Oral-B Sonic Complete (ei myytävänä Suomessa).


title: Sonic-hammasharja

text: Nopea harjapään värähtely poistaa plakkia mekaanisesti. Tämän lisäksi nopea värähtely muodostaa hammastahnasta ja syljestä seoksen, joka liikkeen voimasta tunkeutuu myös hammasväleihin, joihin harjakset eivät yllä .


title: Maamiehen Ystävä

text: Maamiehen Ystävä oli Kuopiossa vuosina 1844–1855 ilmestynyt sanomalehti. Johan Anton Karstenin julkaiseman lehden ensimmäinen toimittaja oli J. V. Snellman. Sen tavoitteena oli kansan valistaminen suomalaiskansallisessa hengessä.


title: Maamiehen Ystävä

text: "Maamiehen Ystävä" mainitaan kirjallisuudessa usein J. V. Snellmanin aikaansaannokseksi. Todellisuudessa se oli Kuopion ensimmäisen kirjapainon perustaneen J. A. Karstenin hanke. Karsten oli jo vuonna 1842 anonut senaatilta lupaa "Viikko-Sanomia Kuopiosta" -nimisen lehden julkaisemiseen, mutta tuolloin hakemus hylättiin, koska Kuopiossa ei ollut sensoria eikä sensuuriylihallituksen mukaan sellaista kannattanut yhtä lehteä varten palkata. Snellmanin saatua julkaisuluvan "Saima"-lehdelle Kuopioon määrättiin sensori, ja marraskuussa 1843 Karsten toimitti senaattiin anomuksen "Maamiehen Ystävän" julkaisemisesta perustellen sitä kirjapainonsa kannattavuuden lisäämisellä. Senaatin talousosaston myöntämän luvan mukaan lehti sai sisältää etupäässä maataloutta käsitteleviä tutkielmia, pienehköjä historiallisia, maantieteellisiä ja teknisiä kirjoituksia, "Finlands Almänna Tidningistä" otettuja poliittisia uutisia, tietoja kotimaan tapahtumista sekä viranomaisten kuulutuksia ja yksityisten ilmoituksia.


title: Maamiehen Ystävä

text: Ohjelmansa mukaan "Maamiehen Ystävä" oli suomalaiskansallisessa hengessä toimitettu kansaa valistava yleislehti. Sen kohderyhmä oli talonpoikaisväestö, joka tarvitsi ohjausta ja opastusta tietojensa kartuttamiseksi ja ajattelutapojensa muovaamiseksi. Tehtävän toteuttamista vaikeutti vuoden 1850 kieliasetus, jonka mukaan suomeksi sai julkaista vain uskonnollisia ja taloudellisia kirjoituksia. Kieliasetus näkyi lehdessä ensi sijassa ulkomaita koskevan uutisoinnin lakkaamisena, mutta Krimin sodan johdosta se sai keväällä 1854 jälleen jatkaa ulkomaanuutisten julkaisemista. Toisaalta "Maamiehen Ystävä" oli jo alun pitäenkin luonteeltaan varsin konservatiivinen, eikä siinä esiintynyt viipurilaisen "Kanavan" kaltaista yhteiskunnallista radikalismia. Sensuuri puuttui lehden kirjoitteluun vain harvoin.


title: Maamiehen Ystävä

text: Karstenin julkaiseman lehden ensimmäinen toimittaja oli J. V. Snellman, joka sivistyneistön herättäjäksi tarkoitetun "Saiman" ohella sai toteuttaa siinä suomalaiskansallisen ohjelmansa toista puolta, kansan valistamista. Suomen kieltä puutteellisesti osannut Snellman sai avukseen Kuopion lukion opettajan Joachim Zittingin, mutta luopui lehden toimittamisesta muiden tehtäviensä takia huhtikuussa 1844 neljäntoista numeron jälkeen. Sen jälkeen toimittajana työskenteli Zitting vuoden 1850 lopulle ja uudestaan vuosina 1852–1853. Zittingin avuksi pestattiin vuonna 1848 lehtori Clas Fredrik Corander, joka sai lehden vastuulleen vuosiksi 1850–1851. Kesällä 1853 lehden toimittajaksi tuli Karstenin kirjapainon faktori Fredrik Ahlqvist, ja vuoden 1855 lopussa siitä huolehti Karsten yksin. Sivutoimisten ja huonosti palkattujen toimittajien resurssit olivat ehkä Snellmania lukuun ottamatta hyvin vähäiset, eikä Karsten ollut halukas sijoittamaan rahojaan "Maamiehen Ystävän" kehittämiseen.


title: Maamiehen Ystävä

text: Lehti sai useita avustajia, joista monet olivat pappeja. Heistä tuotteliain oli Lapin pastori Johan Bäckwall. Muita avustajia olivat Liperin kirkkoherra Anders Josef Europaeus, Valkeasaaren kirkkoherra Konstantin Schröder ja Lappeenrannan kirkkoherra Gregorius Mononen, Suomen historiasta artikkelisarjan kirjoittanut Elias Lönnrot ja lääketieteen tohtori Samuel Roos. Talonpoikaisia kirjoittajia olivat ainakin tuuloslainen koulumestari Henrik Selin, kontiolahtelainen rahvaanrunoilija Antti Puhakka sekä itseoppinut talonpoika ja maatalouskirjallisuuden uranuurtaja Antti Manninen.


title: Maamiehen Ystävä

text: Kerran viikossa ilmestynyt "Maamiehen Ystävä" oli nelisivuinen ja kvartokokoinen, kuten useimmat muut 1840-luvun suomalaiset sanomalehdet. Palstamillimetrimäärältään se oli kuitenkin vain puolet "Saiman" koosta. Vuonna 1845 lehti alkoi ensimmäisenä sanomalehtenä Suomessa julkaista toistuvasti kuvia. Sen liitteenä jaettiin ensimmäisenä vuonna Suomen, toisena maailman ja kolmantena raamatunhistorian kannalta tärkeän Palestiinan kartta.


title: Maamiehen Ystävä

text: "Maamiehen Ystävän" sisällöstä suurin osa oli tietopuolisia artikkeleita, jotka oli enimmäkseen lainattu muista lehdistä. Tärkeimmät aiheet olivat maanviljely ja karjanhoito. Uskonnolliset kirjoitukset lisääntyivät vuoden 1850 jälkeen. Kulttuuriartikkelien keskeinen aihe oli kansanvalistus, jossa lehti ei juurikaan osallistunut ajankohtaiseen keskusteluun. Yhteiskunnallisista aiheista eniten esillä oli raittiuskysymys. Lehden esitystapa pyrki olemaan kansanomainen ja noudatti katekismuksesta tuttua kysymys ja vastaus -mallia, jossa valistunut henkilö jakoi neuvoja tiedonhaluisille.


title: Maamiehen Ystävä

text: Uutislehtenä "Maamiehen Ystävä" oli suppea, joskin uutisten osuus lehden sisällöstä kasvoi sen iän myötä. Tärkeällä sijalla olivat maatalouteen ja kirkolliseen elämään liittyvät uutisaiheet. Uutisaineistosta suurin osa lainattiin muista lehdistä, mutta paikalliset uutiset toimittajan oli hankittava itse. Maaseudun uutiskirjeiden määrä oli lehdessä verrattain vähäinen. Kotimaankin uutisten saapuminen Kuopioon kesti usein viikkoja ja ulkomaanuutisissa saattoi vierähtää jopa kuukausi.


title: Maamiehen Ystävä

text: Kaunokirjallisuuden ja muun ajanvieteaineiston osuus "Maamiehen Ystävän" sisällöstä oli 10–15 prosenttia. Lehti julkaisi muun muassa J. L. Runebergin lyyristen runojen suomennoksia, valistushenkisten talonpoikaisrunoilijoiden tilapäisrunoja sekä Johan Bäckwallin tendenssimäisiä jatkokertomuksia. Kielisäännöksen kiellettyä kaunokirjallisuuden julkaisemisen ajanvieteosasto täytettiin muun muassa vanhoilla kansanrunoilla, lauluilla ja saduilla. Ilmoituksia lehdessä oli vähän.


title: Maamiehen Ystävä

text: Alkaessaan "Maamiehen Ystävä" oli ainoa suomenkielinen sanomalehti, ja se sai siksi innostuneen vastaanoton. Lehden tilaajamäärä nousi ensimmäisenä vuonna yhdeksäänsataan, jolloin se oli yhtä suuri kuin maan suosituimmalla sanomalehdellä "Helsingfors Tidningarilla". Toisena vuotenaan lehdellä oli 1 048 tilaajaa, jotka jakaantuivat tasaisesti koko maahan. Suurimmat levikkipaikkakunnat olivat Kuopio, Viipuri ja Turku. Kolmantena vuonna tilaajamäärä kääntyi kuitenkin tasaiseen laskuun ja alitti vuonna 1851 kannattavuusrajan, jollaisena on pidetty neljääsataa kappaletta. Levikin vähenemiseen vaikutti uusien lehtien perustaminen. Itä-Suomessa "Maamiehen Ystävän" suosiota kavensi ensin Pietari Hannikaisen "Kanava" (1845–1846) ja sen jälkeen vuonna 1847 perustettu "Suometar", lännessä vuonna 1851 aloittanut "Sanomia Turusta" ja pohjoisessa vuodesta 1852 ilmestynyt "Oulun Wiikko-Sanomia". Viimeisenä ilmestymisvuonna 1855 lehdellä oli enää 120 tilaajaa ja Karstenin oli pakko lopettaa se kannattamattomana. "Maamiehen Ystävän" suosion romahdus johtui myös lehden tason laskusta ja siitä, että sen kustantaja ei ollut halukas seuraamaan muiden lehtien kehitystä. Niinpä "Suometar" sai aiheen pilkata sen lörpöttelevän ”käärmeistä ja valaskaloista, Kiinalaisista ja Paapuista, Guanosta ja Juutalaisista, Planetoista, Tähdistä ja Kuista”.


title: Maamiehen Ystävä

text: Lehden sosiaalisesta levikistä ei ole tarkkoja tietoja. Pappien innokkaasti levittämänä se ilmeisesti tavoitti lukutaitoisista talollisista koostuneen kohderyhmänsä ja oli merkittävä tekijä rahvaan lukuhalun kehittäjänä. "Maamiehen Ystävää" lukivat myös Snellmanin suomalaisuuskampanjan innostamat opiskelijat. Se oli pitkään aikaan ensimmäinen sanomalehti, joka tarjosi suomenkielisille kirjoittajille mahdollisuuden omien tuotteidensa julkaisuun.


title: Göteborgs Rapé

text: Göteborgs Rapé on nuuskamerkki, jonka myynnin aloitti Swedish Match -yhtiö vuonna 1917.


title: Göteborgs Rapé

text: Nimi tulee ranskan kielen sanasta "rapé", joka tarkoittaa raastamista. Tupakan ja useiden makuaineiden lisäksi Göteborgs Rapéssa on noin 50 % vettä ja 3 % suolaa. Yksi annospussi sisältää noin 8 mg nikotiinia.


title: Cabo de São Vicenten taistelu (1797)

text: Cabo de São Vicenten taistelu käytiin 14. helmikuuta 1797 amiraali Sir John Jervisin komentaman Britannian kuningaskunnan Välimeren laivaston ja Don José de Córdoban komentaman Espanjan laivaston välillä Portugalin rannikolla Cabo de São Vicenten edustalla.


title: Cabo de São Vicenten taistelu (1797)

text: Espanja julisti lokakuussa 1796 sodan Britannialle ja Portugalille, mikä aiheutti Britannian Välimeren laivastolle vakavan uhan toimia alueella. Yhdistyneet Ranskan ja Espanjan laivastot, joissa oli yhteensä 38 linjalaivaa, olisivat lyöneet Britannian Välimeren laivaston 15 linjalaivaa avoimessa taistelussa, mikä pakotti britit vetäytymään Korsikalta ja Elbalta.


title: Cabo de São Vicenten taistelu (1797)

text: Espanjan Cartagenassa olevan 27 linjalaivan laivasto-osaston odotettiin alkuvuodesta 1797 liittyvän Ranskan Brestissä olevaan laivastoon. Espanjalainen laivasto-osasto purjehti Välimerelle saattaen samalla Cádiziin matkalla olevaa 57 rahtialuksen saattuetta, jonka lastina oli pääasiassa elohopeaa.


title: Cabo de São Vicenten taistelu (1797)

text: Laivasto-osasto purjehti 1. helmikuuta Cartagenasta Don José de Cordóban johdolla ja sen olisi pitänyt kyetä purjehtimaan turvallisesti Cádiziin, mutta itätuuli painoi aluksia kauemmas Atlantille kuin oli tarkoitus. Tuulen tyynnyttyä alukset jatkoivat purjehdustaan kohti Cádizia.


title: Cabo de São Vicenten taistelu (1797)

text: Samanaikaisesti amiraali Sir John Jervisin komentaman Brittiläisen Välimeren laivaston kymmenen linjalaivaa purjehti Targusista tavoitteenaan Espanjan laivasto-osaston kohtaaminen. Jervisin osastoon liittyi 6. helmikuuta Cabo de São Vicenten edustalla kontra-amiraali William Parkerin johtamat Kanaalin laivastosta lähetetyt viisi linjalaivaa.


title: Cabo de São Vicenten taistelu (1797)

text: Kuninkaallisen laivaston kommodori Horatio Nelsonin komennossa ollut fregatti "HMS Minerva" purjehti 11. helmikuuta tiheässä sumussa havaituksi tulematta Espanjan laivasto-osaston lävitse. Nelson liittyi muuhun osastoon 13. helmikuuta Espanjan rannikolla ja ilmoitti samalla Jervisille matkalla olevasta Espanjan laivastosta. Nelsonilla ei kuitenkaan ollut tietoa vihollislaivaston koosta, koska sumu oli estänyt alusten laskennan.


title: Cabo de São Vicenten taistelu (1797)

text: Taistelussa Kuninkaallisen laivaston tappiot olivat kaatuneina 73 ja haavoittuneina 327 miestä, joista oli 227 vaikeasti haavoittuneita. Espanjan laivaston aluksista neljä vallattiin. Espanjan laivaston tappiot olivat suuremmat, ainoastaan "San Nicolásin" kannelle kaatui 144 miestä ja yhteensä oletettavasti kaatuneita oli 250 ja haavoittuneita 550. Lisäksi vallattujen alusten miehistöt (noin 3 000 henkeä) joutuivat sotavankeuteen.


title: AS Casale Calcio

text: Associazione Sportiva Casale Calcio SRL eli AS Casale Calcio on jalkapalloseura Casale Monferraton kaupungista. Casalella on yksi Italian mestaruus vuodelta 1914.


title: Jalkapallon naisten Euroopan-mestaruuskilpailut 1989

text: Vuoden 1989 jalkapallon naisten Euroopan-mestaruuskilpailut () olivat kolmannet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Saksassa. Mestaruuden voitti Saksan liittotasavalta.


title: OLT Express

text: OLT Express (aikaisemmat nimet: Jet Air, OLT Jetair, Yes Airways) on puolalainen lentoyhtiö, joka harjoittaa reittiliikennetoimintaa Euroopassa. Yhtiö perustettiin vuonna 2001 ja sen pääkonttori sijaitsee Gdańskissa.


Kansainvälinen humanitaarinen tapaoikeus on niin sanottua 'kirjoittamatonta oikeutta', joka sitoo kansainvälistä oikeuskäsittelyä. Kirjoittamattoman oikeuden lisäksi valtioita sitoo kansainväliset sopimukset. Tapaoikeutta voidaan soveltaa sotaoikeudessa, kuten sopimuksiin perustuvaa lakia .


title: Saima Grönstrand

text: Saima (tai Saimi) Maria Grönstrand (5. kesäkuuta 1863 Viitasaari – 22. elokuuta 1931 Helsinki) Hän käytti kirjoittaessaan nimimerkkejä Saima, S. G., ja S. G--d. Hän kirjoitti kertomuksia ja lisäksi hän käänsi kirjallisuutta. Hän suomensi Jac. Ahrenbergin teoksen "Kotona : kuvaelmia Itä-Suomesta" (1889), yhdessä kahden muun suomentajan, Sohvi Reijonen ja Hilma Sederholmin, kanssa Émile Zolan teoksen "Sota" (1892) ("La Débâcle", 1892) sekä muutamia muita teoksia.


title: Potamon Aleksandrialainen

text: Potamon Aleksandrialainen () oli roomalaisella ajalla elänyt hellenistinen filosofi. Hän oli kotoisin Aleksandriasta.


title: Potamon Aleksandrialainen

text: Diogenes Laertioksen mukaan Potamon oli ”jokin aika sitten” perustanut eklektisen filosofisen koulukunnan. "Sudan" mukaan Potamon eli kuitenkin keisari Augustuksen aikana (ensimmäisen vuosisadan eaa. lopussa), mikä viittaisi siihen, että Diogenes todennäköisesti kopioi ilmaisun sellaisenaan käyttämästään lähteestä.


title: Potamon Aleksandrialainen

text: Diogeneen mukaan Potamon yhdisteli eri filosofikoulukuntien (platonismi, peripateettisuus, stoalaisuus jne.) opetuksista niitä oppeja, jotka miellyttivät häntä eniten. Hän kirjoitti teoksen "Alkeisoppi", jossa hän esitti, että totuuden kriteereitä ovat toisaalta sielun hallitseva osa ("hēgemonikon") ja toisaalta havainto. Kaikkeuden perustoina hän piti ainetta, aikaansaavaa syytä, kvaliteetteja ja paikkaa, koska niiden kautta selviää, mistä ja minkä kautta jokin on tehty sekä millainen ja missä se on. Kaiken toiminnan päämäärä oli hyveellinen elämä.


title: Potamon Aleksandrialainen

text: "Sudan" mukaan Potamon kirjoitti kommentaarin Platonin "Valtioon". Potamon Aleksandrialaista ei voida yhdistää siihen Potamoniin, jonka Porfyrios mainitsee teoksessaan "Plotinoksen elämä".


title: Tundrahopeatäplä

text: Tundrahopeatäplä ("Boloria chariclea") on täpläperhosten heimoon kuuluva keskikokoinen päiväperhonen.


title: Tundrahopeatäplä

text: Tundrahopeatäplän siipien kärkiväli on noin 32–42 mm. Naaraat ovat keskimäärin koiraita suurempia. Siipien yläpinnan pohjaväri on ruskeankeltainen, siipien tyvessä on mustaa kehnää, erityisesti takasiivissä. Etusiipien yläpuolen kapeat mustat kirjaukset ovat yhtyneet usein juoviksi. Takasiiven alapinnan pohjaväri on punaruskea–mustanruskea, jossa on hopeisia täpliä. Laji muistuttaa hyvin paljon pohjanhopeatäplää, mistä sen erottaa takasiipien alapinnan ulkoreunan puuttuvista T-kirjaimen muotoisista kuvioista.


title: Tundrahopeatäplä

text: Tundrahopeatäplä esiintyy sirkumpolaarisesti Euraasian ja Pohjois-Amerikan pohjoisosissa ja Grönlannissa. Suomessa sitä esiintyy Lapin korkeimmilla tuntureilla Utsjoella, Inarissa, Enontekiöllä ja Pallas-Ounastunturin alueella. Se on löydetty myös Sokostilta.


title: Tundrahopeatäplä

text: Tundrahopeatäplän elinympäristöä ovat tundra, tunturiniityt, tuntureiden paljakat ja rinteet sekä alempana myös suomainen maasto.


title: Tundrahopeatäplä

text: Tundrahopeatäplän lentoaika on kesä–heinäkuussa riippuen säistä. Suomessa lentoaika on yleensä heinäkuun ensimmäisellä puoliskolla. Perhonen talvehtii mahdollisesti keskenkasvuisena toukkana.


title: Tundrahopeatäplä

text: Toukan ravintokasveja ovat liekovarpio ("Cassiope tetragona") ja lapinorvokki ("Viola biflora").


title: Potamon

text: Potamon voi viitata seuraaviin


title: Christopher Clark

text: Christopher Clark (s. 1960 Sydney) on australialainen historioitsija ja uusimman ajan Euroopan historian professori St Catharine’s Collegessa Cambridgen yliopistossa. Hän asuu ja työskentelee Isossa-Britanniassa.


title: Christopher Clark

text: Clarkin ammatillista erikoisalaa ovat 1800-luvun Saksan ja Manner-Euroopan historia.


title: Christopher Clark

text: Clark keskittyi uransa alkupuolella uskontohistoriallisiin kysymyksiin; hänen ensimmäinen kirjansa käsitteli kristittyjen ja juutalaisen vähemmistön suhteita Preussissa vuosina 1728–1941.


title: Dr. Hauschka

text: Dr. Hauschka on luonnonkosmetiikkasarja. Sarja sisältää sata erilaista tuotetta kasvojen, hiusten ja vartalon hoitoon sekä värikosmetiikkavalikoiman. Tuotesarja on saanut nimensä sen kehittäjän Rudolf Hauschkan mukaan.


title: Dr. Hauschka

text: Dr. Hauschka -kosmetiikkaa valmistaa saksalainen WALA Heilmittel GmbH. Dr. Rudolf Hauschka perusti WALA-nimisen yrityksen ja aloitti luonnonlääkkeiden tuotannon vuonna 1935 Ludwigsburgissa, Saksassa. Vuonna 1967 aloitettiin varsinaisten kosmetiikkatuotteiden valmistus.


title: Eddie Johnson (moottoriurheilija)

text: Edward 'Eddie' Johnson (10. helmikuuta 1919 Richmond Virginia – 30. kesäkuuta 1974 Cleveland Ohio) oli yhdysvaltalainen Indianapolis 500 -kuljettaja. Hän osallistui 15 Indianapolis 500 -kilpailuun kausilla 1952–1966, joista 1950-1960 kuuluivat Formula 1 -sarjaan. Hän oli kuudes vuoden 1960 kilpailussa saavuttaen yhden pisteen. Johnson kilpaili myös AAA- ja USAC-sarjoissa vuosina 1950–1952 ja 1955–1966 ollen parhaimmillaan kolmas Trentonissa 1959. Johnson ajoi Indy 500 -urallaan lähes 5 000 mailia johtamatta kilpailua kertaakaan. Vain Chet Miller on hänen edellään tässä tilastossa.


title: Eddie Johnson (moottoriurheilija)

text: Johnson kuoli lento-onnettomuudessa Clevelandissa vuonna 1974.


title: Echoes of Eternity

text: Echoes of Eternity on progressiivista metallia soittava yhdysvaltalainen yhtye, joka on perustettu vuonna 2005 Los Angelesissa.


title: Loistuppisieni

text: Loistuppisieni ("Volvariella surrecta", aiemmin "Volvaria loveiana") on eurooppalainen tuppisienilaji, joka loisii härmämalikan lakeilla. Sieni on punertavaitiöinen sukulaistensa tapaan. Lakki on valkoinen, suhteellisen kookas, jopa 7 cm läpimittainen. Jalka on myös vaalea ja siinä on tuppi. Kyseessä on Suomessa uhanalainen, vaarantunut sienilaji, jota ei tule pitää ruokasienenä. Sillä tunnetaan vain kaksi suhteellisen eteläistä kasvupaikkaa, Vammala ja Porvoo.


title: Ortodoksi.net

text: Ortodoksi.net on vapaaehtoisten yksityisten Suomen ortodoksisen kirkon jäsenten ylläpitämä ortodoksinen tietosivusto.


title: Ortodoksi.net

text: Sivuston avasivat Petja Pyykkönen yhdessä isänsä Hannu Pyykkösen kanssa vuoden 2005 pääsiäisenä ja se on vuosien saatossa kasvanut yhdeksi suurimmaksi suomalaiseksi ortodoksiseksi mediaksi.


title: Ortodoksi.net

text: Sivusto toimii mediawiki-alustalla, kuten wikipediakin, mutta sivujen sisällön tuottaa wikipediasta poiketen sivuston oma ylläpitoryhmä, jota avustavat lukuisat ortodoksiset papit ja maallikot sekä yksi Suomen piispoistakin, Joensuun piispa Arseni.


title: Ortodoksi.net

text: Sivusto toimii täysin epäkaupallisella periaatteella, vapaaehtoistyöllä ja yhteistyössä myös Suomen ortodoksisen kirkon ja sen seurakuntien ja laitosten sekä järjestöjen kanssa.


title: Ortodoksi.net

text: Sivuston materiaali koostuu muiden muassa ortodoksisista tietoiskuista ja laajemmista artikkeleista, laajasta ortodoksisuuden tietopankista, liturgisien tekstien kokoelmasta, opetuspuheista sekä muutamasta blogista (muiden muassa piispa Arsenin blogi ja nunna Kristodulin blogi) sekä ortodoksisesta keskustelufoorumista. Sivuilla julkaistaan myös useitten ortodoksisten lehtien internetlehdet. Sieltä löytyvät Analogi-lehteen yhdistynyt Lahden ortodoksisen seurakunnan vanha tiedotuslehti Harjukirkon viesti, Viitosten tiedotuslehti Ortodoksinen seurakuntaviesti, Oulun hiippakunnan tiedotuslehti Paimen-Sanomat sekä Kuutosten tiedotuslehti Solea.


title: Ortodoksi.net

text: Sivuston erikoisuuksiin kuuluvat myös kuuden kielen (suomi, ruotsi, englanti, kreikka, venäjä, romania) ortodoksinen sanakirja sekä ensimmäinen suomalainen ortodoksinen virtuaalikirkko, suomalaisen ortodoksisen kirjallisuuden tietokanta, ikonigalleria sekä moderni, ortodoksisten kohteiden POI-lista navigaattoreihin.


title: Rudolf Hauschka

text: Rudolf Hauschka (6. marraskuuta 1891 Wien, Itävalta – 28. joulukuuta 1969 Eckwälden, Saksan liittotasavalta) oli itävaltalainen kemisti.


title: Rudolf Hauschka

text: Hän opiskeli kemiaa ja lääketiedettä Wienissä ja Münchenissä vuosina 1908–1913. Oltuaan vuoden luonnontieteiden assistenttina hän saavutti tohtorin arvon. Ensimmäisen maailmansodan aikana Rudolf Hauschka toimi Itävallan armeijassa yliluutnanttina 1914–1918. Sodan jälkeen hän työskenteli Wienissä kemian- ja lääketieteen teollisuudessa pääkemistinä ja johtajana vuoteen 1925 saakka. Vuosina 1929–1935 Rudolf Hauschka työskenteli Sveitsissä Arlesheimissa Clinical-Therapeutic Institutessa, jonne hänet kutsui antroposofinen lääkäri Ita Wegman (1876–1943). Wegmanin ja Hauschkan tavoitteena oli kehittää luonnollinen lääkkeidenvalmistusmenetelmä, jossa ei tarvita säilöntäaineena alkoholia.


title: Rudolf Hauschka

text: Hauschkan nimeä kantaa kosmetiikkasarja Dr. Hauschka, jota valmistaa myös antroposofisten lääkkeiden valmistajana tunnettu saksalainen lääketehdas Wala Heilmittel.


title: Albert Namatjira

text: Albert Namatjira (28. heinäkuuta 1902 – 8. elokuuta 1959) oli australialainen taiteilija. Namatjira oli aboriginaali ja hän kuului läntiseen arrante-heimoon. Hän on luultavasti tunnetuin aboriginaalitaiteilija. Vaikka hänen taideteoksensa eivät ole perinteistä aboriginaalitaidetta, ne ovat saaneet niistä voimakkaasti vaikutteita.


title: Albert Namatjira

text: Namatjira syntyi Hermannsburgissa lähellä Alice Springsiä vuonna 1902. Namatjira kastettiin hänen vanhempiensa käännyttyä kristinuskoon ja hänet kasvatettiin lähetysasemalla länsimaiseen tapaan. 16-vuotiaana hän palasi aboriginaalien perinteisen elämäntavan pariin arrante-heimon keskuuteen. Hän palasi sivistyksen piiriin 18-vuotiaana ja meni naimisiin. Namatjira työskenteli kamelinkuljettajana Keski-Australiassa, jota hän kuvasi myöhemmin töissään. Vuonna 1934 hän tutustui länsimaiseen taiteeseen tavattuaan kaksi melbournelaista taiteilijaa. Hän toimi oppaana toiselle heistä vuonna 1936 ja oppi vesivärimaalauksen.


title: Albert Namatjira

text: Namatjira maalasi tunnistettavalla tavalla, ja monet hänen maalauksistaan kuvasivat australialaista maisemaa geologiset piirteet taustalla ja australialaista kasvistoa etualalla. Vuonna 1938 hän piti ensimmäisen näyttelynsä Melbournessa, ja sitä seurasivat näyttelyt Sydneyssä ja Adelaidessa. Kuningatar Elisabet II kiinnostui hänen taiteestaan, ja hän sai kuningattarelta palkinnon ja tapasi hänet vuonna 1954. Oman taiteensa ohella William Dargien tekemä muotokuvamaalaus hänestä voitti Archibald-palkinnon 1956.


title: Albert Namatjira

text: Arrante-heimon jäsenillä oli tapana jakaa kaikki omaisuutensa keskenään, tämä johti siihen että Namatjira joutui elättämään eräässä vaiheessa yli 600 kerjäläistä. Hän menetti rahaa kun häneltä huijattiin rahaa kahteen otteeseen tonttikaupoilla. Vaikka hän oli aikansa suosituimpia australialaisia taiteilijoita hän eli suhteellisessa köyhyydessä. Hän muutti vaimonsa kanssa Alice Springsin lähistölle.


title: Albert Namatjira

text: Namtjiraa syytettiin erään aboriginaalinaisen, Fay Iowan, kuolemasta, kun naisen tappaneet aboriginaalit olivat saaneet alkoholia viskipullosta, jonka Namatjira oli jättänyt autonsa penkille. Alkoholin välittäminen aboriginaaleille oli laitonta ja hänet tuomittiin kuudeksi kuukaudeksi vankilaan. Tuomio tosin muutettiin julkisen kohun jälkeen yhteiskuntapalveluksi. Namatjiraa vaivasi kuitenkin erään Iowan perheenjäsenen tekemä rituaalimurha, jossa uhria osoitetaan luunkappaleella ja kirotaan. Namatjira sai sydänkohtauksen vuonna 1956 ja joutui sairaalaan. Hän julkaisi vielä kolme maalausta ennen kuolemaansa vuonna 1959.


title: Michael Wincott

text: Michael Anthony Claudio Wincott (s. 21. tammikuuta 1958) on kanadalainen näyttelijä, joka tunnetaan parhaiten rooleistaan elokuvissa "Crow" (Top Dollar), "Basquiat" (Rene Ricard) ja "Tappava seitti" (Gary Soneji). Hän on myös kuuluisa epätavallisen karheasta ja syvästä äänestään.


title: Michael Wincott

text: Michael Wincott syntyi Scarborough’ssa Torontossa, Kanadan Ontariossa. Hänen isänsä William Wincott oli englantilainen ja äitinsä Lucia italialainen siirtolainen. He tapasivat Italiassa toisen maailmansodan aikana ja menivät naimisiin muutettuaan Kanadaan vuonna 1952. Michael on nuorin heille syntyneistä kolmesta pojasta.


title: Michael Wincott

text: Wincott oli kiinnostunut musiikista jo nuorella iällä, ja muusikon ura oli hänen alkuperäinen tulevaisuuden suunnitelmansa. Hän soitti monien tunnettujen jazzbändien ja -muusikoiden kanssa, yleensä rumpuja, mutta myös kitaraa ja huuliharppua.


title: Michael Wincott

text: Wincott opiskeli jonkin aikaa Toronton yliopistoon kuuluvassa Victoria Collegessa, kunnes innostui näyttelemisestä ja lähti New Yorkissa sijaitsevaan Juilliard Schooliin, joka on arvostettu esittävien taiteiden oppilaitos. Hän ehti esiintyä teatterissa, TV:ssä ja elokuvissa jo kauan ennen valmistumistaan vuonna 1986.


title: Michael Wincott

text: Wincottin ensimmäinen rooli "valtavirran" elokuvassa oli vuonna 1988, kun hän sai pienen osan Oliver Stonen "Talk Radio" -elokuvasta. Tämän jälkeen hän on ollut monissa sivuosarooleissa, mm. Guy of Gisbourne ("Robin Hood – varkaiden ruhtinas"), Rochefort (Disneyn "Kolme muskettisoturia") ja Philo Gant ("Strange Days"). Karhean äänensä vuoksi Wincott on useimmissa elokuvissaan esittänyt antagonistia. Hän onkin usein vitsaillut siitä, kuinka ei koskaan saa tyttöä elokuvan lopussa, koska hänen roolihahmoillaan on taipumus kuolla. Wincott on myös kertonut valitsevansa pienempiä rooleja pitääkseen yksityiselämänsä paremmin salassa.


title: Michael Wincott

text: Wincott on hyvin tarkka yksityiselämästään, ja tunnettu Hollywoodin idealismin kritisoija. Hän pitää omien sanojensa mukaan "taidetta suuremmassa arvossa kuin rahaa" ja haluaa siksi pysyä poissa julkisuudesta. Hän on myös innokas miekkailun harrastaja.


title: Eugenio Lazzarini

text: Eugenio Lazzarini (s. 26. maaliskuuta 1945 Urbino) on italialainen entinen ratamoottoripyöräilijä. Hän voitti 125cc-luokan maailmanmestaruuden vuonna 1978 ja 50cc-luokan maailmanmestaruuden kahdesti vuosina 1979 ja 1980.


title: Eugenio Lazzarini

text: Eugenio Lazzarini ajoi ensimmäisen osakilpailunsa MM-sarjassa kaudella 1969. Se oli Lazzarinin ensimmäinen ja viimeinen osakilpailu 250-kuutioisissa. Uran alkuvuosina Lazzarini osallistui vain yksittäisiin kilpailuihin. Kaudesta 1973 lähtien hän kiersi MM-sarjaa säännöllisemmin ja silloin hän voitti myös ensimmäisen osakilpailunsa. Ensimmäiseen maailmanmestaruuteensa Lazzarini ajoi kaudella 1978 MBA:lla. Samalla kaudella hän oli 50-kuutioisten MM-sarjan toinen. Seuraavina kausina 1979 ja 1980 Lazzarini voitti 50cc-luokan maailmanmestaruuden Kreidlerilla. Lazzarini lopetti uransa kauden 1984 jälkeen.


title: Eugenio Lazzarini

text: Lazzarini sai vuonna 2003 Italian presidentin Carlo Azeglio Ciampin myöntämän kolmannen luokan (Komentaja) Ordine al Merito della Repubblica Italiana -kunniamerkin ja vuonna 2009 hänelle myönnettiin "premio Pesaro Sport" -palkinto.


title: Dominikaanisen tasavallan provinssit

text: Dominikaaninen tasavalta on jaettu hallinnollisesti 31 provinssiin ("provincias", yksikössä "provincia"). Lisäksi valtion pääkaupunki Santo Domingo kuuluu omaan erilliseen hallinnolliseen yksikköönsä, Distrito Nacionaliin.


title: Dominikaanisen tasavallan provinssit

text: Provinssit jakautuvat edelleen kuntiin, joita on jokaisessa provinssissa useampia, poikkeuksena Distrito Nacional, johon kuuluu vain Santo Domingon kaupunki.


title: Dominikaanisen tasavallan provinssit

text: Provinssit ovat kuvan kartan mukaisessa numerojärjestyksessä.


title: Australian rajaseutusodat

text: Australian rajaseutusodat olivat sarja konflikteja eurooppalaisten siirtolaisten ja Australian alkuperäisasukkaiden välillä. Ensimmäiset yhteenotot tapahtuivat vuonna 1788 ja viimeiset 1930-luvun alussa. Aboriginaaleja kuoli taisteluissa arvioiden mukaan vähintään 20 000 ja siirtolaisia noin 2 500. Taisteluja enemmän tappiota aboriginaaleille tuottivat kuitenkin siirtolaisten mukanaan tuomat taudit joille aboriginaaleilla ei ollut vastususkykyä.


title: Australian rajaseutusodat

text: Eurooppalaisten ensimmäinen retkikunta Australiaan tapahtui vuonna 1770 James Cookin johdolla. Matka kulki pitkin Australian itärannikkoa. Cookin miehistön ja paikallisen Tharawal-heimon välillä tapahtui pienimuotoinen yhteenotto samana vuonna Botany Bayssä, kun Cookin miehet tulittivat kohti uhkaavasti käyttäytyneitä aboriginaaleja, jotka pakenivat heitettyään ensin miehistöä kohti keihäitä. Cook onnistui kuitenkin luomaan rauhalliset suhteet Kokobujundji-heimoon hänen korjauttaessaan laivaansa nykyisen Cooktownin alueella. Cook valtasi alueen Britannialle 28.8.1770. Britit perustivat Australiaan vankisiirtolan vuonna 1786. Silloinen kuvernööri Arthur Phillip kehotti kohtelemaan aboriginaaleja kohteliaasti konfliktien välttämiseksi. Pian alkoi kuitenkin tulla välikohtauksia siirtolaisten ja aboriginaalien välillä. Eniten konflikteja aiheutui, kun siirtolaiset metsästivät alueen eläimiä, joista aboriginaalit olivat riippuvaisia.


title: Australian rajaseutusodat

text: Ensimmäiset vakavammat yhteenotot tapahtuivat vuonna 1788. Paikalliset aboriginaalit suuttuivat brittien kalastuksesta ja tappoivat viisi vankisiirtolan asukasta, minkä lisäksi yksi aboriginaali haavoittui toukokuussa tapahtuneessa yhteenotossa. Phillip yritti edelleen välttää konflikteja, mutta kun aboriginaalisoturi Pemulwuy tappoi hänen metsästäjänsä, hän teki kaksi rankaisuretkeä aboriginaalien kimppuun.


title: Australian rajaseutusodat

text: 1800-luvulla britit perustivat useita tukikohtia pitkin Australian rannikoita. Yhteenotot kiihtyivät entisestään, kun siirtolaisten ja aboriginaalien kilpailu metsästettävästä riistasta kasvoi. Taisteluihin ei kuitenkaan yleensä osallistunut kuin pieniä joukkoja, ja brittiläiset sotilaat osallistuivat niihin vain harvoin. Huonomman taktiikan takia aboriginaalien tappiot olivat yleensä paljon suuremmat kuin eurooppalaisten. Aboriginaalien taistelutaktiikka perustui lähinnä heidän metsästystapoihinsa, ja toisin kuin esimerkiksi maorit maorisodissa, he eivät oppineet käyttämään länsimaista aseistusta tehokkaasti. 1850-luvulla käyttöön tulleet uudet aseet kuten Colt-pistooli, Snider-Enfield-kivääri ja Martini-Henry-kivääri nostivat eurooppalaisten ylivoimaa entisestään.


title: Australian rajaseutusodat

text: Conistonin verilöylyä 1928 pidetään Australian rajaseutusotien viimeisenä vakavana yhteenottona. Verilölyssä Australian poliisi tappoi 31 aboriginaalia Pohjoisterritoriossa. Joidenkin lähteiden mukaan verilöylyssä olisi kuollut jopa 110 henkilöä. Verilöyly tapahtui kostona Frederick Brooks -nimisen dingonmetsästäjän tappamisesta.


title: Varassaari

text: Varassaari on kulttuuri- ja teollisuushistoriallisesti paikallisesti merkittävä saari Naissaaren eteläpuolella Vaajavirrassa Jyväskylän kaupungin Haapaniemen kaupunginosassa (aiemmin Jyväskylän maalaiskunnan Vaajakosken taajamassa). Se rajoittuu itärannaltaan Vaajavirtaan. Lännessä ja pohjoisessa saari rajoittuu kolmiosaiseen lahteen. Lahden keskimmäistä osaa kutsutaan Varaslahdeksi ja pohjoisinta osaa Saunalahdeksi tai Liekkilammeksi. Niiden välissä on Summasalmi. Saarelle on kaksi tieyhteyttä.


title: Varassaari

text: Varassaaressa on 1800- ja 1900-luvuilla toiminut useita puunjalostusalan tuotantolaitoksia, ensimmäisenä T. & J. Salvesenin saha, myöhemmin SOK:n Vaajakosken tehtaiden saha, harjatehdas, tulitikkutehdas, kalustetehdas ja puusepäntehdas. Teollisuusajan johdosta alueella on satunnaisia jätteitä ja maaperässä on vuonna 2001 havaittu kohonneita PCB-yhdisteiden pitoisuuksia.


title: Varassaari

text: Nykyisin tehdasalue tunnetaan nimellä Yrityssatama Amiraali. Tehdasrakennukset ovat pääasiassa toimistokäytössä, mutta alueella toimii myös Suomen Julkikaluste Oy. Rakennusten pinta-alat ovat yhteensä 12 000 neliömetriä.


title: Varassaari

text: Saarella on useita vanhoja tehtaiden henkilökunnalle rakennettuja puutaloja sekä tapahtumapaikka Liekkilä. Saaren arvokkaita rakennuksia on kunnostettu liike- ja asuinkäyttöön.


title: Lakrisal

text: Lakrisal on lakritsin- ja salmiakin makuinen pastilli. Lakrisal on Malacon tuotemerkki.


title: Lakrisal

text: Monista muista lakritsimakeisista poiketen Lakrisal ei sisällä tärkkelystä eikä arabikumia (E414). Yleensä mustista salmiakeista se poikkeaa myös vaalealla värillään (ks. kuva).


title: Lakrisal

text: 1980-luvulla oli myynnissä myös sitruunan makuista Lakrisalia. Toinen maku oli "Tulinen Lakrisal", joka sisälsi chilipippuria sekä pippuriöljyä.


title: NBA-kausi 1989–1990

text: NBA-kausi 1989–1990 oli NBA-liigan 44. kausi. Runkosarja alkoi 3. marraskuuta 1989 ja loppui 22. huhtikuuta 1990. Detroit Pistons uusi edelliskauden mestaruutensa kaadettuaan Portland Trail Blazersin 14. kesäkuuta päättyneessä finaalisarjassa otteluvoitoin 4–1.V=voitot, H=häviöt, V%=voittoprosentti, *=divisioonansa voittaja


title: Novelleja (Mika Waltari)

text: Novelleja on Mika Waltarin novellikokoelma, joka ilmestyi vuonna 1943. Vuoden 1988 toisesta painoksesta lähtien sen nimi on ollut Nainen tuli pimeästä ja muita novelleja. Kokoelma koostuu lähinnä 1930-luvun aikakauslehdissä ilmestyneistä novelleista, ja se on Panu Rajalan mukaan "kevyehkö". Se jakaantuu viiteen osaan, joiden nimet ovat "Poikia", "Päivä paistaa", "Maa", "Kaupunki" ja "Tuolta puolen". Novelleja-kokoelman tunnetuin teksti on "Nainen tuli pimeästä", joka on julkaistu myös Waltarin kokoelmassa "Pienoisromaanit" 1966.


title: Novelleja (Mika Waltari)

text:
Jokaisen novellin jälkeen on mainittu kirjoitusvuosi.
Tarinan päähenkilöt ovat vanhahko mies, joka elää yksin pienessä talossa maalla, ja sinipukuinen nainen, joka tulee salaa hänen pihalleen. Nainen yrittää viettää yönsä miehen halkoliiterissä, mutta mies löytää hänet. Mies aikoo ensin ajaa naisen tiehensä, mutta heltyy lopulta ja kutsuu tämän sisään. Pian ilmenee, että nainen on menettänyt muistinsa pommituksessa ja sitten karannut laitoksesta, jossa häntä on hoidettu. Miehellä on takanaan epäonnistunut avioliitto, hänen vaimonsa on kuollut ja hän on jäänyt asumaan yksin entiselle kesähuvilalleen.


title: Novelleja (Mika Waltari)

text: Kun mies lainaa naiselle vaimonsa vanhoja vaatteita, hän muistelee ja elää samalla uudestaan entistä avioliittoaan. Koska nainen ei muista mitään entisestä elämästään, hän ottaa vastaan miehen ajatukset ja mukautuu niihin. Hän on onnellinen, eikä hänen tarvitse pelätä tai hävetä menneisyyttään, jota hän ei muista. Tarinan lopussa mies ja nainen suutelevat, ja heidän kohtalonsa rinnastuu maailmaan, joka aloittaisi uuden elämän sodan jälkeen.


title: Lynn Margulis

text: Lynn Margulis (o.s. Alexander; 5. maaliskuuta 1938 Chicago, Illinois – 22. marraskuuta 2011 Amherst, Massachusetts) oli yhdysvaltalainen biologi. Hän arvosteli synteettistä evoluutioteoriaa ja korosti symbioosin eli eliölajien yhteistyön merkitystä lajien kehittymisessä. Margulis on kehittänyt yleisesti hyväksytyn endosymbioositeorian, jolla selitetään solujen sisäisten soluorganellien, kuten tumien ja viherhiukkasten, evoluutio. Hän kannatti myös James Lovelockin kehittämää Gaia-hypoteesia.


title: Lynn Margulis

text: Lynn Margulis oli vuosina 1957–1963 naimisissa tähtitieteilijä Carl Saganin kanssa.


title: Ryan Parent

text: Ryan Parent (s. 17. maaliskuuta 1987 Prince Albert, Saskatchewan, Kanada) on kanadalainen jääkiekkoilija. Parent pelaa puolustajana.


title: Ryan Parent

text: Viimeiset juniorivuotensa Parent pelasi OHL-liigan Guelph Stormissa, jossa hän aloitti kaudella 2003–2004. Nashville Predators varasi Parentin ensimmäisellä kierroksella varausvuorolla 18. Kaudella 2005–2006 Parent valittiin OHL:n tähdistökentälliseen. Kauden jälkeen Parent pääsi pelaamaan AHL:n pudotuspelejä Nashvillen farmijoukkueessa Milwaukee Admiralsissa. Seuraavaksi kaudeksi hän palasi kuitenkin Guelphiin. Helmikuussa 2007 Parent oli osa suurkauppaa, jossa hän siirtyi Philadelphia Flyersiin Scottie Upshallin ja ensimmäisen sekä kolmannen kierroksen varausvuoron kanssa vaihdossa Peter Forsbergiin. Parent valittiin jälleen kauden päätteeksi OHL:n tähdistökentälliseen, ja loppukaudesta hän pääsi jälleen pelaamaan ammattilaiskaukaloissa. Parent pelasi kuusi peliä AHL-joukkue Philadelphia Phantomsissa, ja NHL-debyyttinsä hän teki Philadelphiassa 5. huhtikuuta 2007 New Jersey Devilsiä vastaan.


title: Ryan Parent

text: Kausilla 2007–2008 ja 2008–2009 Parent ei vielä pystynyt vakiinnuttamaan paikkaansa Philadelphian NHL-joukkueesta, vaan pelasi paljon myös AHL:n Phantomsissa. Parentin ensimmäinen kokonainen NHL-kausi oli kausi 2009–2010. Hän ei pelannut runkosarjassa kuitenkaan kuin 48 ottelua. Parent oli pitkään sivussa selkävaivojen takia, ja joutui ongelmien takia käymään myös leikkauksessa. Stanley Cup -finaaleihin päässeessä Philadelphiassa Parent pelasi lisäksi 17 pudotuspeliottelua. Kauden jälkeen hänet kaupattiin takaisin Nashvilleen vaihdossa Dan Hamhuisiin. Parent ei pelannut Nashvillessä peliäkään, vaan siirtyi lokakuussa 2010 Vancouver Canucksiin. Kaudella 2010–2011 hän pelasi neljä NHL-ottelua, mutta pääosan kaudesta hän vietti AHL:n Manitoba Moosessa pelaten 39 ottelua tehopistein 1+1=2.


title: Ryan Parent

text: Kaudella 2011–2012 Parent pelasi AHL-liigan Chicago Wolvesissa vain 22 ottelua, ja seuraavana syksynä hän teki sopimuksen Anaheim Ducksin farmijoukkue Norfolk Admiralsin kanssa. Tammikuussa 2013 myös Ducks teki sopimuksen Parentin kanssa.


title: Ryan Parent

text: Parentia pidetään yleisesti puolustuspelin erikoismiehenä, ja häntä on verrattu NHL-pelaajiin kuten Scott Hannan ja Robyn Regehr.


title: Ryan Parent

text: Parent on edustanut Kanadaa vuosien 2006 ja 2007 nuorten maailmanmestaruuskilpailuissa, joista molemmista Kanada on voittanut maailmanmestaruuden.


title: Creepshow 2

text: Creepshow 2 on yhdysvaltalainen kauhuelokuva, jonka ensiesitys oli vuonna 1987. Sen on ohjannut Michael Gornick, joka oli alkuperäisen "Creepshow"-elokuvan kuvaaja. Elokuvalle on vielä epävirallinen jatko-osa, "Creepshow III."


title: Creepshow 2

text: Vanha mies omistaa kaupan, jossa on intiaanipäällikön patsas. Myöhemmin mies ja hänen vaimonsa tapetaan, ja puupatsas herää henkiin kostamaan tappajille.


title: Creepshow 2

text: Neljä nuorta uivat rannan lähellä olevalle lautalle. Sen lähellä liikkuu valtava levä, joka yrittää saalistaa nuoria, jos he yrittävät uida takaisin rantaan.


title: Creepshow 2

text: Nainen ajaa kolarin ja kyydissä ollut uhri alkaa vainoamaan naista, yritti tämä miten tahansa karistaa peukalokyytiläisen.


title: Creepshow 2

text: "Video-oppaassa" vuodelta 1994 tätä jatko-osaa kutsutaan heppoiseksi ja se saa vain kaksi tähteä viidestä (= keskinkertainen), kun ensimmäinen osa saa neljä (= erinomainen).


title: Andreas I

text: Andreas I (Endre) oli Unkarin kuningas vuosina 1046–1060. Hän oli ollut maanpaossa Kiovassa, mutta palasi Unkariin yhdessä veljensä Leventen kanssa. Kun pakanat nousivat kapinaan kristittyä kuningas Pietaria vastaan, Andreas ja Levente yhtyivät kapinaan, ja Pietari syrjäytettiin ja sokaistiin. Kristitty Andreas nousi kuninkaaksi ja tukahdutti kapinan. Hänen veljensä Levente, joka oli pakana, kuoli pian tämän jälkeen. Turvattuaan asemansa Andreas kääntyi kanssakapinoijiaan vastaan ja julisti pakanuuden laittomaksi. Kannattajat kutsuivat häntä ”Andreas Valkoiseksi” tai ”Andreas Katoliseksi”.


title: Andreas I

text: Valtaan noustuaan Andreas kutsui toisen veljensä Bélan takaisin Puolasta ja antoi hänelle kolmanneksen Unkarista herttuakunnaksi.


title: Andreas I

text: Pietari oli palanut valtaan vuonna 1044 Saksan kuninkaan Henrik III:n avulla, ja samalla vannonut uskollisuutta Henrikille. Henrik halusi vahvistaa riippuvuussuhdetta ja hyökkäsi Unkariin tuloksetta vuosina 1051–1052.


title: Andreas I

text: Andreas oli nimennyt poikansa Salamonin seuraajakseen, mutta herttua Béla hyökkäsi veljensä kimppuun Puolan hallitsijan Boleslaw II:n kanssa, ja Andreas kuoli haavoihinsa.


title: Pieneläinhoitaja

text: Pieneläinhoitajan varsinainen tutkintonimike on ollut aiemmin eläintenhoitaja, suuntautumisalana pieneläintenhoito. Vuodesta 2010 ammattinimike on muuttunut Klinikkaeläinhoitajaksi, joka on suojattu ammattinimike ja sitä saavat käyttää vain ammattitutkinnon suorittaneet klinikkaeläintenhoitajat.


title: Pieneläinhoitaja

text: Pieneläinhoitajaksi / klinikkaeläinhoitajaksi opiskellaan joko oppisopimuksella, joka kestää kaksi vuotta tai päiväkoulutuksena, joka kestää kolme vuotta. Ammattitutkintoon valmistavia ja päättyviä koulutuksia sekä oppisopimuksen teoriaopetusta tarjoavat muun muassa Amiedu Helsingissä, Pohjois-Savon ammatti-instituutti, Koulutuskeskus Salpaus (Päijät-Häme) Axxell (opetus ruotsinkielistä).


title: Pieneläinhoitaja

text: Pieneläinhoitajan / Klinikkaeläinhoitajan opetusohjelmaan kuuluvat:


title: Pieneläinhoitaja

text: Pieneläinhoitajat / klinikkaeläinhoitajat työskentelevät kunnan- tai kaupungineläinlääkäreiden vastaanotoilla, yksityisillä eläinklinikoilla tai eläinsairaaloissa. Työmarkkinoilla pieneläinhoitajia on enemmän kuin alalla on työpaikkoja joten työllistyminen ei ole helppoa. Keskimäärin puolet ammattitutkinnon suorittaneista eläintenhoitajista työllistyy omalle alalleen.


title: Pieneläinhoitaja

text:
Pieneläinhoitajien / Klinikkaeläinhoitajien alalla ei ole työehtosopimusta, joten alalle ei ole määritelty mm. minimipalkkaa.
Palkka on hyvin klinikkakohtainen, haarukka 1200-2500€/kk.
Kunnan- tai kaupungineläinlääkärin vastaanotoilla työskentelevien hoitajien palkoissa sovelleteen KV-TES:ä.
Yksityisillä klinikoilla ja eläinsairaaloissa palkkaus vaihtelee työnantajien kesken.


title: Béla I

text: Béla I oli Unkarin kuningas vuosina 1060–1063. Hän oli ollut maanpaossa Puolassa, mutta palasi Unkariin veljensä Andreas I:n kutsusta, kun tästä tuli kuningas vuonna 1046. Andreas antoi Belalle kolmanneksen Unkarista herttuakunnaksi. Andreas oli nimennyt poikansa Salamonin seuraajakseen, mutta Béla hyökkäsi veljensä kimppuun Puolan hallitsijan Boleslaw II:n kanssa, ja Andreas kuoli haavoihinsa.


title: Béla I

text: Belan hallitusaikana oli Unkarin viimeinen pakanoiden kapina vuonna 1061. Saksan kuningas Henrik IV tuki Salamonia vallantavoittelussa, ja Bela aikoi sotia Saksaa vastaan, mutta kuoli tapaturmaisesti ennen sitä.


title: Salamon

text: Salamon (1053–1087) oli Unkarin kuningas vuosina 1063–1074. Hänen isänsä kuningas Andreas I oli nimennyt pienen poikansa Salamonin seuraajakseen, mutta Andreaksen veli Béla I kaappasi vallan. Saksan kuningas Henrik IV tuki Salamonia. Bélan kuoltua Salamonista tuli kuningas, mutta Bélan pojat Géza ja Ladislaus pakottivat hänet ensin myöntämään itselleen suuria läänityksiä ja lopulta kaappasivat vallan. Salamon eli vuosia vankeudessa ja maanpaossa.


title: Salamon

text: Ladislauksen noustua valtaan veljensä jälkeen hän kutsui Salamonin takaisin Saksasta ja antoi tälle virallisen aseman. Pian Salamon kuitenkin vangittiin salaliitosta syytettynä ja teljettiin Visegrádin torniin. Vuonna 1083, samalla kun Tapani I ja tämän poika kanonisoitiin, Ladislaus armahti Salamonin. Salamon muutti Saksaan, ja hänen kerrotaan myöhemmin liittoutuneen kiptšakkien kanssa Ladislausta vastaan. Salamonin viimeisistä vuosista ei ole tietoja.


title: Taneli Turunen

text: Taneli Turunen (s. 1975) on suomalainen sellisti, joka toimii vuorottelevana soolosellistinä Berliinin konserttitalon orkesterissa.


title: Géza I

text: Géza I oli Unkarin kuningas vuosina 1074–1077. Hänen isänsä, kuningas Béla I:n jälkeen valtaan nousi serkku Salamon. Yhdessä veljensä Ladislauksen kanssa Géza pakotti serkkunsa antamaan laajat herttuakunnat haltuunsa, ja myöhemmin syrjäytti Salamonin kokonaan. Koska Salamon oli vankilassakin kruunattu kuningas, Géza kruunattiin bysanttilaisella kruunulla, josta tuli myöhemmin Unkarin pyhän kruunun alaosa.


title: Carl Henrik Bjørseth

text: Carl Henrik Bjørseth (s. 8. helmikuuta 1968) on norjalainen suunnistaja.


title: Carl Henrik Bjørseth

text: Invernessin MM-kilpailuissa 1999 Bjørseth voitti hopeaa normaalimatkalta. Tampereen MM-kilpailuissa 2001 hän voitti hopeaa viestistä ja pronssia normaalimatkalta. Viestissä hänen kanssaan suunnistivat Bernt Bjørnsgaard, Tore Sandvik ja Bjørnar Valstad. Suunnistuksen maailmancupin kokonaiskilpailussa vuonna 1998 Bjørseth sijoittui kuudenneksi.


title: Carl Henrik Bjørseth

text: Aktiiviurallaan Bjørseth edusti NTHI:ta ja Nydalens SK:ta. Hän voitti Jukolan viestin vuosina 1990 ja 1995 NTHI:n joukkueessa.


title: Leif Nummela

text: Leif Nummela (s. 1955) on suomalainen teologi ja kirjailija, joka toimii "Uusi tie" -lehden nykyisenä päätoimittajana. Hän oli 1980-luvulla lähetystyössä Italiassa ja valmistui teologian maisteriksi vuonna 2001. Hän on luonut pitkän uran Suomen Evankelisluterilaisessa Kansanlähetyksessä. Hänestä tuli vuonna 1979 sen nuorisosihteerin apulainen. Vuosina 1987–1993 hän toimi itse sen nuorisosihteerinä.


title: Leif Nummela

text: Vuosina 2004–2005 Nummela oli Suomen teologisen instituutin vastaava pääsihteeri. Hän on yksi nykyisistä evankelis-luterilaisen kirkon kirkolliskokousedustajista. Tervakoskella asuvalla Nummelalla on vaimo ja kolme aikuista lasta Daniel, Hanna ja Mikael. Hänet vihittiin Inkerin kirkon papiksi syyskuussa 2012.


title: Leif Nummela

text: Turussa varttunut Nummela on kaksikielinen. Uusi Tie -kustantamo on julkaissut useita hänen kirjojaan.


title: Loviisa (nimi)

text: Loviisa () on pohjoismainen naisen etunimi.


title: Loviisa (nimi)

text: Nimi Lovisa on alkujaan ruotsalainen muunnos ranskalaisesta naisennimestä Louise, joka on Louis-nimen naispuolinen vastine. Nimi Louis taas on germaanisperäisen Ludvig-nimen ranskalainen muoto, joka on ollut muun muassa useilla Ranskan kuninkailla.


title: Loviisa (nimi)

text: Loviisan nimipäivä on 25. elokuuta. Nimipäivä oli alkujaan Ranskan kuningas Ludvig IX Pyhän kuolin- ja muistopäivä, mutta Ruotsin ja samalla Suomen almanakassa Ludvig-nimi korvattiin korvattiin vuonna 1750 Lovisa-nimellä silloisen kuningattaren, Loviisa Ulrikan kunniaksi..


title: Loviisa (nimi)

text: Suomessa on 1900-luvun alusta elokuuhun 2016 mennessä on "Väestörekisterikeskuksen" mukaan 4 621 naista saanut nimekseen Loviisa. Muodossa Lovisa nimi on annettu 2 622 naiselle ja muutamalle miehelle.


title: Ladislaus I Pyhä

text: Ladislaus I (László) oli Unkarin kuningas vuosina 1077–1095. Hänen isänsä, kuningas Béla I:n jälkeen valtaan nousi serkku Salamon. Yhdessä veljensä Géza I:n kanssa Ladislaus pakotti serkkunsa antamaan veljesten haltuun saman herttuakunnan, jonka Salamonin isä Andreas I oli antanut Béla I:n haltuun. Myöhemmin Salamon syrjäytettiin kokonaan, Gézasta tuli kuningas, ja tämän kuoltua Ladislaus otti vallan. Koska Saksan kuningas Henrik IV oli Salamonin puolella, Ladislaus haki liittolaisekseen Schwabenin Rudolfin. Ladislaus haki vallalleen myös kirkollista oikeutusta, ja aloitti prosessin Tapani I:n julistamiseksi pyhäksi. Vastaavasti Ladislaus itse kanonisoitiin vuonna 1192 Béla III:n aloitteesta.


title: Ladislaus I Pyhä

text: Ladislaus pyrki laajentamaan valtakuntaansa määrätietoisilla valloitusretkillä; niiden pysyvimmäksi tulokseksi jäi Kroatian liittäminen Unkariin vuodesta 1091 alkaen, mikä antoi Unkarille yhteyden Adrianmerelle.


title: Kálmán

text: Kálmán oli Unkarin kuningas vuosina 1095–1116. Hänen isänsä, kuningas Géza I:n jälkeen valtaan nousi setä Ladislaus. Tämän kuoltua lapsettomana Gézan pojat jakoivat vallan niin, että Kálmánista tuli kuningas ja Almos sai saman herttuakunnan, joka oli ollut veljesten isän ja isoisän hallinnassa. Almos pyrki toistuvasti syrjäyttämään veljensä, minkä johdosta Kálmán lakkautti herttuakunnan vuonna 1107 ja määräsi vuonna 1115 veljensä ja veljenpoikansa sokaistaviksi.


title: Kálmán

text: Kálmán pyrki jatkamaan setänsä aloittamaa laajentumispolitiikkaa. Unkari alkoi kilpailla Dalmatian rantakaupunkien hallinnasta Bysantin ja Venetsian kanssa.


title: Kálmán

text: Kálmán otti kirkon edeltäjiäänsä tarkemmin valtansa alle: esimerkiksi säädätti lakeja kirkon omaisuudesta ja määräsi myös piipat asevelvollisiksi. Hän otti itselleen piispojen nimitysoikeuden, mutta luopui siitä myöhemmin.


title: Ruskuskasvit

text: Ruskuskasvit ("Ruscaceae") oli Asparagales-lahkoon kuuluva kasviheimo vanhentuneessa kasvien APG II -luokittelussa. Heimoon kuului 26 sukua ja 475 lajia pohjoisella pallonpuoliskolla ja Afrikassa. Uudemmassa APG III -luokittelussa entisen ruskuskasvien heimon lajit muodostavat parsakasveihin ("Asparagaceae") kuuluvan alaheimon "Nolinoideae".


title: Ruskuskasvit

text: Tieteellisen nimen synonyymejä ovat Aspidistraceae (tuonenkielokasvit), Convallariaceae (kielokasvit), Dracaenaceae (traakkikasvit), Eriospermaceae, Nolinaceae (pullojukkakasvit), Ophiopogonaceae (käärmeenpartakasvit), Peliosanthaceae, Polygonataceae (kalliokielokasvit), Sansevieriaceae (anopinkielikasvit) ja Tupistraceae.


title: Ruskuskasvit

text: Ruskuskasveihin aiemmin luokitellut suvut:


title: William Barak

text: William Barak (1824 – 15. elokuuta 1903) oli australialainen aboriginaalien "wurundjeri"-heimon päällikkö ja taiteilija. Hän vaikutti myös aboriginaalien oikeuksien puolestapuhujana ja wurundjerien kulttuurin säilyttäjänä.


title: William Barak

text: William Barak syntyi Brushy Creekissä "ngurungaetan" (heimopäällikön) perheeseen. Hän oli kuudes lapsi perheessään. Barakin isä osallistui kertoman mukaan muiden heimopäälliköiden kanssa kokoukseen, jossa sovittiin John Batmanin kanssa Melbournen alueen luovuttamisesta Britannialle 1835. Vuosina 1837–1839 Barak opiskeli lähetyssaarnaajien ylläpitämässä koulussa. Virallisesti nimen William Barak hän sai vuonna 1844 liityttyään aboriginaaleista muodostettuun ratsupoliisijoukkoon. Vuonna 1864 Barak muutti Coranderrkiin Victoriaan. 1875 wurundjeri-heimon edellinen päällikkö kuoli ja Barakista tuli uusi ngurungaeta. Hänestä tuli kunnioitettu henkilö sekä aboriginaalien että eurooppalaisten keskuudessa. Barak kuoli vuonna 1903 ja hänet haudattiin Coranderrkin hautausmaalle.


title: William Barak

text: Barakin työt on tehty perinteiseen aboriginaalien tyyliin. Monet töistä kuvaavat aboriginaalien ja eurooppalaisten kulttuurien yhteentörmäyksiä. Hän ei ollut saanut virallista koulutusta taiteilijaksi. Nykyisin hänen työnsä ovat arvokkaita ja niitä on näytteillä useissa australialaisissa taidemuseoissa. Victorian kansallisgalleriassa on Barakin töiden pysyvä näyttely.


title: Jimmy Clitheroe

text:
Jimmy Clitheroe (24. joulukuuta 1921 Clitheroe, Lancashire – 6. kesäkuuta 1973) oli brittiläinen näyttelijä. Hän oli vain 130 senttimetriä pitkä, ja hän esitti lähes koko uransa ajan lapsirooleja.
Jimmy Clitheroen tunnetuin rooli oli nimiosa radiokuunnelmasarjassa "The Clitheroe Kid", jota BBC esitti vuodesta 1957 alkaen. Sitä esitettiin kaikkiaan 15 vuoden ajan, ja se oli tuolloin BBC:n pitkäikäisin tilannekomediasarja. Televisiossa hän esiintyi muun muassa sarjoissa "That's My Boy" ja "Just Jimmy".


title: Rukinlapa

text: Rukinlapa on rukkiin kiinnitettävä lautamainen, usein leikkauksin koristeltu kuontalonpidin.


title: Koskenkylän laulu

text: Koskenkylän laulu on Ilmari Unhon 1947 ohjaama romanttinen tukkilaiselokuva talollisen pojasta, joka rakastuu torpan tyttöön.


title: Koskenkylän laulu

text: Kuvausten aikana sattui samantapainen onnettomuus kuin kuvattaessa SF-elokuvaa "Kaksi vanhaa tukkijätkää" Kymin Pernoonkoskella: Tukkilautta pääsi karkuun, mutta Paloa lukuun ottamatta muut ehtivät pelastautua. Palon onnistui vihdoin tarttua siltapalkkiin ja pelastaa kameran akku.


title: Koskenkylän laulu

text: Aikalaiskriitikot suhtautuivat viileästi elokuvaan, joka Olavi Veistäjän mielestä sisälsi vain vanhojen aiheiden uudelleenlämmitystä. Osa kriitikoista yritti löytää siitä myönteisiäkin puolia – suvi-illan lyriikkaa, joka sulautuu yhteen raitilla laulettujen kansanlaulujen kanssa, runsaasti vilkasta ja leppoisaa kansanelämää – mutta päällimmäinen vaikutelma on hutilointi ja vastuunoton puute.


title: In Hell

text: In Hell on vuoden 2003 toimintarilleri, jonka on ohjannut Ringo Lam. Yhdysvaltalaisen elokuvan pääosassa nähdään Jean-Claude Van Damme.


title: In Hell

text: Amerikkalainen Kyle LeBlanc (Van Damme) löytää vaimonsa murhattuna Venäjältä. Murhaaja jätetään tuomitsematta, jolloin LeBlanc päättää ottaa oikeuden omiin käsiinsä. Rakkaansa kuoleman kostanut LeBlanc joutuu pahamaineiseen vankilaan, jossa vartijoiden viihdettä on järjestää vankien välisiä tappeluita.


title: In Hell

text: Suomessa elokuvan televisioensi-ilta oli 27. elokuuta 2009 MTV3:lla.


title: Alan Freeman

text: Alan Freeman (6. heinäkuuta 1927 Melbourne, Australia – 27. marraskuuta 2006 Twickenham, Iso-Britannia) oli australialaissyntyinen radio-DJ, joka suurimman osan urastaan työskenteli Britanniassa.


title: Alan Freeman

text: Freeman aloitti uransa Australiassa melbournelaisella 3KZ-asemalla 1952. BBC:lle hän siirtyi 1960, oltuaan sitä ennen kaksi vuotta Radio Luxembourgilla. "Pick of the Pops" -ohjelman juontajana hän oli 1961–1972. Vuonna 1979 Freeman siirtyi Capital Radioon, jossa hän oli seuraavat kymmenen vuotta. "Pick of the Popsin" juontajaksi hän palasi BBC:lle 1989.


title: Alan Freeman

text: Vuonna 1988 Freeman sai Sony-palkinnon vuoden radiopersoonana, ja MBE-arvonimen hän sai 1998. Radiossa Freeman esiintyi vuoteen 2001 saakka.


title: Igloolik

text: Igloolik (), tunnetaan myös nimellä Iglulik) on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee erittäin pienellä saman nimisellä saarella, joka on määritelty Kanadan kansallishistorialliseksi paikaksi. Kylän väkiluku on 1 538 (2006). Nimi Igloolik tarkoittaa suomeksi: "siellä on iglu". Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Igloolikin lentoasema.


title: Igloolik

text: Useissa arkeologisissa kaivauksissa on todettu alueen olleen asuttu yli 4 000 vuotta. Ensimmäiset alueelle saapuneet eurooppalaiset olivat William Edward Parryn retikunnan jäsenet. Hän purjehti HMS Fury ja HMS Hecla laivoillaan etsien luoteisväylää. Retikunta leiriytyi talven 1822 yli kylässä. Vuosina 1867–1868 amerikkalainen tutkimusmatkailija Charles Francis Hall vieraili kylässä etsiessään John Franklinin kadonnutta retkikuntaa.


title: Igloolik

text: Vuonna 1913 kanadanranskalainen geologi Alfred Tremblay kävi saarella tutkimassa mahdollisia mineraalilöytöjä. 1921 Knud Rasmussenin viidennellä Thule tutkimusretkellään vieraili saarella. Ensimmäinen pysyvän eurooppalaisten asumuksen rakensivat 1930-luvulla Roomalaiskatoliset lähetystyöntekijät. Myöhemmin myös Hudson's Bay Companyllä oli tukikohta saarella.


title: Kenneth Williams

text: Kenneth Williams (22. helmikuuta 1926 Lontoo – 15. huhtikuuta 1988 Lontoo) oli brittiläinen näyttelijä.


title: Kenneth Williams

text: Williamsilta ilmestyi kaksi omaelämäkertateosta: "Just Williams" vuonna 1985 ja "The Kenneth Williams Diaries" vuonna 1993.


title: Igloolikinsaari

text: Igloolikinsaari () on pieni saari Pohjois-Kanadassa Nunavutissa Qikiqtaalukin alueella. Saari sijaitsee Foxen altaassa, lähellä Melvillenniemeä. Nimi Igloolik tarkoittaa suomeksi: "siellä on iglu". Useissa arkeologisissa kaivauksissa on todettu alueen olleen asuttu yli 4 000 vuotta. Saarella asuivat sekä Dorsetin kulttuurin että Thulen kulttuurin edustajat. Saari on noin 16 km pitkä ja 2–11 km leveä. Alue on määritelty Kanadan kansallishistorialliseksi paikaksi.


title: Al Read

text: Al Read (3. maaliskuuta 1909 Salford – 9. syyskuuta 1987) oli brittiläinen koomikko. Read esiintyi pääasiassa radiossa, ja hänen viikoittaisilla ohjelmillaan oli jopa 35 miljoonaa kuulijaa 1950- ja 1960-luvuilla. Readillä oli 1960-luvulla myös useita televisiosarjoja, mutta mieluummin hän esiintyi radiossa.


title: Puolan toinen tasavalta

text: Puolan tasavalta oli 1918 ensimmäisen maailmansodan lopussa Saksan tappion vuoksi saksalaisten miehittämälle alueelle ensimmäistä kertaa uudelleen muodostunut valtio, joka oli itsenäinen vuoteen 1939 saakka. Tuolloin Saksa ja Neuvostoliitto jakoivat sen saksalaismiehityksen ja sitä edeltäneen salaisen Molotov–Ribbentrop-sopimuksen perusteella. Muodollisesti Puolan tasavalta lakkasi olemasta vasta 1952, kun maan perustuslain muutoksella siitä tuli Puolan kansantasavalta vuonna 1952.


title: Puolan toinen tasavalta

text: Käytännössä Puolan tasavallan alue oli jakaantunut Saksan ja Neuvostoliiton kesken 1939–1941, Saksan hallussa 1941–1944 ja Neuvostoliiton valvoma vuodesta 1944.


title: Puolan toinen tasavalta

text: Puolan historiankirjoituksessa Puolan tasavallasta käytetään nimitystä "Puolan toinen tasavalta", siksi, koska Puolan kuningaskunnasta ja Liettuan suuriruhtinnaskunnasta Puolan historiankirjoituksessa ryhdyttiin käyttämään nimitystä "Molempain kansain tasavalta", mikä ei asiallisesti ottaen ollut tasavalta, vaan kahden monarkian, Puolan kuningaskunnan ja Liettuan kuningaskunnan reaaliunioni ja valtioliitto 1569–1795. Kuitenkin aateliston määrä oli melko suuri väestöön nähden ja jokaisella valtiopäivämiehellä oli oikeus liberum veto -oikeudella kieltää mikä tahansa valtiopäivien päätösehdotus sitä erikseen perustelematta.


title: Puolan toinen tasavalta

text: Nykyisen Valko-Venäjän länsiosat kuuluivat Puolan tasavallan alueeseen Riian rauhasta (1921) alkaen aina vuoteen 1939 asti. Vuonna 1944 läntisin Białystokin maakunta palasi jälkeen osaksi Puolaa.


title: Rantaorneero

text: Rantaorneero ("Certhiaxis cinnamomeus") on laajalla alueella Etelä-Amerikan pohjois- ja itäosissa tavattava orneeroihin kuuluva varpuslintu.


title: Rantaorneero

text: Kooltaan rantaorneero on 14–15 cm. Päästään laji on väriltään tumman ruosteenruskea ja selästään hieman vaaleampi. Päässä on myös harmaata. Silmän yläpuolella on heikohkosti erottuva valkoinen silmäkulmajuova. Vatsa on linnulla valkoinen ja kurkussa on vaalean keltainen täplä. Osa rantaorneeron pyrstön höyhenistä ovat teräväkärkisiä. Ulkonäöltään rantaorneero muistuttaa valkovatsaorneeroa ("Certhiaxis mustelinus").


title: Rantaorneero

text: Rantaorneeroa tavataan Trinidadissa, Kolumbian pohjoisosissa, lähes koko Venezuelassa, Guyanassa, Ranskan Guyanassa, Surinamessa, Brasiliassa lukuun ottamatta osaa Länsi-Amazoniasta, Boliviassa, Paraguayssa, Uruguayssa ja Argentiinan pohjoisosissa. Rantaorneero vaatii elinalueiltaan veden läheisyyttä. Lajia tavataankin soilla, soiden ruovikoissa, lammikoiden läheisyydessä, kosteilla ruohomailla, mangrovemetsissä ja niitä ympäröivissä pensaikoissa. Toisin kuin useat muut orneerolajit, rantaorneero on alankomaiden laji ja sitä tavataan harvoin metsissä, jotka sijaitsevat yli 500 metrin korkeudella merenpinnasta.


title: Rantaorneero

text: Rantaorneeron pesä sijaitsee veden läheisyydessä. Laji rakentaa paksuista risuista tukevan ja pallomaisen roikkuvan pesän. Pesään kulku tapahtuu pitkän sivulla sijaitsevan tunnelin kautta. Naaras munii kolmesta neljään valkoista munaa. Kaluunakäki ("Tapera naevia") on pesäloinen, joka munii usein juuri rantaorneeron pesään.


title: Rantaorneero

text: Rantaorneeron ravinto koostuu hyönteisistä, joita se etsii ruohikosta. Usein nuoret linnut seuraavat vanhempiaan ruoanetsintämatkoilla..


title: Tequila Sunrise

text: Tequila Sunrise voi tarkoittaa seuraavia asioita:


title: Tunneli-ilmiö

text: Tunneli-ilmiö eli "tunneloituminen" on kvanttimekaaninen ilmiö, jonka vuoksi hiukkanen voi tietyllä todennäköisyydellä läpäistä potentiaalivallin, jonka ylittämiseen sillä ei klassisen fysiikan mukaan olisi riittävästi energiaa.


title: Tunneli-ilmiö

text: Klassisen fysiikan mukaisena analogiana voidaan ajatella palloa, joka vierii maata pitkin paikassa, jossa on tietyn suuruinen kohouma. Jos pallon liike-energia ennen sen saapumista kohouman kohdalle on suurempi kuin sen potentiaalienergia kohouman huipulla eikä kitkaa tarvitse ottaa huomioon, pallo ylittää kohouman. Muussa tapauksessa näin ei tapahdu, vaan se kääntyy takaisin tulosuuntaansa.


title: Tunneli-ilmiö

text: Sen sijaan kvanttimekaniikassa hiukkasen käyttäytymistä on kuitenkin tarkasteltava aaltofunktion ja sitä kuvaavan Schrödingerin yhtälön avulla. Hiukkaseen vaikuttavat sähkömagneettiset ja eräissä tapauksissa myös vahva vuorovaikutus, jotka saavat aikaan, että ollessaan tietyllä alueella sillä on suurempi potentiaalienergia kuin muualla. Tällaista aluetta sanotaan tavallisesti potentiaalivalliksi. Aaltofunktio, jonka neliö kuvaa hiukkasen löytymisen todennäköisyyttä tietyllä alueella, on tällöin sinifunktion muotoinen potentiaalivallin ulkopuolella ja yksinkertaisimmassa muodossaan eksponenttifunktion muotoinen potentiaalivallin sisällä. Jos hiukkanen on alkujaan vallin toisella puolella, sen aaltofunktio on tällä puolella arvoltaan suurempi mutta ei sen toisellakaan puolella ole tarkalleen nolla. Tästä seuraa, että hiukkasella on jokin todennäköisyys joutua vallin toiselle puolelle. Ilmiön todennäköisyys on sitä suurempi, mitä kapeampi potentiaalivalli on ja mitä pienempi energia sen ylittämiseen klassisen fysiikan mukaan tarvittaisiin.


title: Tunneli-ilmiö

text: Tunneli-ilmiö esiintyy elektroneilla eräissä puolijohdelaitteissa kuten tunnelidiodissa. Tunneli-ilmiön vuoksi sähkövirta kulkee myös kahden suprajohtavan kappaleen välissä olevan ohuen eristeen läpi, mitä sanotaan Josephsonin ilmiöksi.


title: Tunneli-ilmiö

text: Tunneli-ilmiöön perustuu myös alfahajoaminen. Alfahiukkasen potentiaalienergiaan vaikuttavat toisaalta atomiytimessä nukleonien välillä vaikuttava vahva vuorovaikutus, toisaalta positiivisesti varautuneiden hiukkasten välillä vaikuttava sähköinen poistovoima. Näiden yhteisvaikutuksesta hiukkasen potentiaalienergia ensin kasvaa sen etääntyessä ytimestä mutta alkaa sitten nopeasti laskea sen päätyessä vahvan vuorovaikutuksen vaikutusalueen ulkopuolelle, joten ytimen ympärille muodostuu potentiaalivalli. Alfa-aktiivisia ovat ytimet, joissa alfahiukkasen potentiaalienergia on suurempi kuin sen ulkopuolella. Klassisen fysiikan mukaan ydin olisi stabiili, verrattavissa palloon mäen huipulla olevassa kuopassa, mutta kvanttimekaanisesti alfahiukkasen aaltofunktio ulottuu vallin ulkopuolelle, minkä vuoksi tällaisilla ytimillä on tietty todennäköisyys hajota eli ne ovat radioaktiivisia.


title: Devil’s Night

text: Devil's Night on amerikkalaisen rap-yhtye D12:n albumi, joka julkaistiin vuonna 2001.


title: Sibeliuksenpuisto (Kotka)

text: Sibeliuksenpuisto on Kotkassa kaupungin keskustassa Kotkansaarella sijaitseva puisto. Puisto edustaa tyyliltään muotopuutarhaa. Puiston suunnitteli 1930-luvulla maineikas puutarha-arkkitehti Paul Olsson. Se kunnostettiin 1990-luvun lopulla alkuperäisen suunnitelman mukaisesti. Puisto on aiemmin tunnettu nimellä Kisakenttä.


title: Sibeliuksenpuisto (Kotka)

text: Sibeliuksenpuisto sijaitsee Keskuskadun ja Kirkkokadun välissä ja siihen liittyy Keskuskadun vieressä kulkeva noin 800 metriä pitkä lehmusbulevardi ja Kotkan veistospromenadi. Puiston keskellä on suihkulähteessä sijaitseva Jussi Mäntysen "Kotkat"-veistos (1955). Veistospromenadiin lukeutuvista teoksista puistossa on Alexander Reichsteinin "Muodonmuutoksia" (2011). Puistossa on myös nähtävissä katkelma Ruotsinsalmen linnoituskaupungin aikaista katukiveystä.


title: Kerstova

text: Kerstova () on kylä Leningradin alueen Jaaman piirin Opoljan kunnassa Venäjällä. Se sijaitsee noin 9 kilometriä Opoljasta luoteeseen Kattilaan johtavan maantien varrella. Kylän ohi kulkee Veimarin ja Kattilan välinen rautatie. Kerstovan rautatieasema sijaitsee Hovinkylässä. Kerstovan kylän lähellä sijaitsevan aseman nimenä on "Salka".


title: Kerstova

text: Kerstova on eteläisin tunnettu vatjalaisten asuttama kylä. Vuonna 1848 siellä oli 368 vatjalaista ja 5 savakkoa. Keisarinna Elisabet lahjoitti kylän rippi-isälleen Fjodor Dubjanskille, joka rakennutti sinne kartanon ja ortodoksisen kirkon. Vuonna 1870 pystytettiin kivinen Nikolaoksen kirkko, joka on säilynyt raunioituneena. Ortodoksinen seurakunta käsitti Kerstovan lisäksi Kikkeritsan, Killin, Korkan, Kuutan, Mallin, Novesin, Raakovitsan, Saappolan, Serkovitsan ja Skulmannin (Fjodorovkan) kylät, joissa oli viisi tsasounaa. Vuonna 1899 seurakuntaan kuului 1 300 henkeä. Osassa kylistä asui Novasolkan luterilaiseen seurakuntaan kuuluneita inkerinsuomalaisia.


title: Maksasammalet (luokka)

text: Maksasammalet ("Marchantiopsida") on toinen maksasammalten kaareen kuuluvista luokista. Toinen on aitomaksasammalet.. Maksasammalten luokkaan kuuluvat sammalet ovat sekovartisia. Niiden sekovarsi on levymäinen, usein kuitenkin halkihaarainen ja leveäliuskainen. Niiden solukkorakenne on pitkälle erikoistunut ja niiden soluissa on kalvon ympäröimiä öljypusseja. Keuhkosammal ("Marchantia polymorpha") on tunnetuin maksasammalten luokkaan kuuluvista sammalista.


title: Dmytro Tšyhrynskyi

text: Dmytro Anatolijovytš Tšyhrynskyi (, s. 7. marraskuuta 1986 Izjaslav, Ukrainan SNT, Neuvostoliitto) on ukrainalainen jalkapalloilija, pelipaikaltaan keskuspuolustaja. Hän edustaa Šah’tar Donetskia ja Ukrainan maajoukkuetta.


title: Dmytro Tšyhrynskyi

text: Tšyhrynskyi aloitti jalkapalloilun Karpaty Lvivissä ennen siirtymistään Šah’tar Donetskiin 14-vuotiaana. Ukrainan valioliigassa hän debytoi 17-vuotiaana 19. kesäkuuta 2004 ottelussa Metalurh Zaporižžjaa vastaan ja Mestarien liigassa kuukausi 18-vuotissyntymäpäivänsä jälkeen 7. joulukuuta 2004 ottelussa Barcelonaa vastaan.


title: Dmytro Tšyhrynskyi

text: Kauden 2005–2006 alkupuoliskon ajaksi Tšyhrynskyi lainattiin Metalurh Zaporižžjaan, josta palattuaan hän vakiinnutti asemansa Šah’tarin puolustuksessa. Hän oli avauskokoonpanossa joukkueen voittaessa Ukrainan cupin vuonna 2008 ja UEFA Cupin vuonna 2009. Ukrainan valioliigan mestaruuden hän saavutti Šah’tarin kanssa vuosina 2006 ja 2008.


title: Dmytro Tšyhrynskyi

text: Elokuussa 2009 Tšyhrynskyi siirtyi pitkällisten neuvottelujen jälkeen 25 miljoonan euron kaupassa edelliskaudella triplamestaruuden voittaneeseen espanjalaiseen Barcelonaan, jonka kanssa hän teki viisivuotisen sopimuksen. Viimeisen ottelunsa Šah’tarin riveissä hän pelasi 28. elokuuta UEFA Super Cupissa juuri Barcelonaa vastaan.


title: Dmytro Tšyhrynskyi

text: Tšyhrynskyi debytoi Espanjan korkeimmalla sarjatasolla Primera Divisiónissa 12. syyskuuta 2009 ottelussa Getafea vastaan. Hän saavutti joukkueen kanssa Espanjan liigamestaruuden ja seurajoukkueiden maailmanmestaruuden, mutta ei kuulunut valmentaja Josep Guardiolan luottopelaajiin ja pelasi kauden aikana vain 14 ottelussa kaikki kilpailut mukaan lukien. Kauden päätyttyä hän palasi 15 miljoonan euron kaupassa takaisin Šah’tariin.


title: Dmytro Tšyhrynskyi

text: Tšyhrynskyi kuului Ukrainan alle 21-vuotiaiden maajoukkueen kokoonpanoon vuoden 2006 EM-kilpailuissa, joissa joukkue ylsi loppuotteluun. Hänet nimettiin turnauksen tähdistöjoukkueeseen. Tšyhrynskyi kutsuttiin myös Ukrainan maajoukkueen kokoonpanoon muutamia päiviä myöhemmin alkaneisiin vuoden 2006 MM-kilpailuihin, joissa hän ei kuitenkaan pelannut minuuttiakaan. Hän oli nuorin kisoihin valittu pelaaja.


title: Dmytro Tšyhrynskyi

text: Ensiesiintymisensä Ukrainan maajoukkueessa Tšyhrynskyi teki lopulta 7. helmikuuta 2007 ystävyysottelussa Israelia vastaan. Vuoden 2008 EM-kilpailuiden karsinnoista lähtien hän on ollut Ukrainan runkopelaajia.


title: Tino Boos

text: Tino Boos (s. 10. huhtikuuta 1975 Düsseldorf, Länsi-Saksa) on saksalainen jääkiekkoilija, pelipaikaltaan hyökkääjä.


title: Tino Boos

text: Boos pelasi ensimmäiset pääsarjapelinsä uransa Düsseldorfer EG:ssä kaudella 1992–1993. Kaudeksi 1994–1995 Boos vaihtoi Saksassa seuraa Kassel Huskiesiin isomman peliajan toivossa. Vuonna 2000 Boos vaihtoi Saksassa toistamiseen seuraa siirtyessään Kölner Haieen. Hänet valittiin Kölnin varakapteeniksi vuonna 2000. Kölnissä Boos oli voittamassa keväällä 2002 Saksan-mestaruutta.


title: Tino Boos

text: Kauden 2006–2007 jälkeen Boos yritti saada NHL-sopimusta Buffalo Sabresista ja San Jose Sharksista mutta päätti lopulta kuitenkin jäädä Saksaan ja solmi sopimuksen Hannover Scorpionsin kanssa kaudesta 2007–2008. Scorpionsissa Boos voitti joukkueen kapteenina Saksan-mestaruuden keväällä 2010. Hän pelasi vielä seuraavankin kauden Scorpionsissa ja siirtyi kaudeksi 2011–2012 takaisin Kölner Haieen. Kölniläisjoukkueessa Boos pelasi yhden kauden ja teki sen jälkeen sopimuksen DEG Metro Starsin kanssa.


title: Tino Boos

text: Boos on edustanut Saksan maajoukkuetta kuusi kertaa MM-tasolla joista kolmesti ensimmäisessä divisioonassa sekä vuoden 2004 maailmancupissa ja vuoden 2006 olympialaisissa.


title: Aitomaksasammalet

text: Aitomaksasammalet ("Jungermanniopsida") on toinen maksasammalten kaareen kuuluvista luokista. Toinen on maksasammalet.. Aitomaksasammalten luokkaan kuuluvat sammalet ovat joko sekovartisia tai lehdellisiä tai niiden välimuotoja. Sekovartisten aitomaksasammalten solukkorakenne ei ole samalla lailla pitkälle erikoistunut kuin maksasammalten luokkaan kuuluvilla sammalilla. Niillä ei ole varrellisia sukusolupesäkkeistöjä.


title: Kliimon luostari

text: Pyhän kolminaisuuden Kliimon luostari () oli Venäjän Karjalassa Äänisen Suurella Kliimonsaarella ("Bolšoi Klimetski") sijainnut ortodoksinen luostari.


title: Kliimon luostari

text: Luostarin perusti vuonna 1520 Joona Kliimolainen, perimätiedon mukaan Novgorodin posadnikan poika, joka oli Äänisen myrskyssä pelastautunut Kliimonsaaren rannalle. Luostari sai Iivana IV:ltä itsehallinnon sekä maa-alueita ja kalastusoikeuksia, joista se riiteli pitkään Heinälahden ja Kižin talonpoikien kanssa. Vuonna 1583 veljestö käsitti 29 henkeä. Vuosina 1613–1614 ruotsalaiset polttivat luostarin kirkon, joka rakennettiin pian uudelleen. Eri aikoina Kliimon luostarin alaisuuteen kuuluivat Jääsjärven, Maasjärven ja Solomannin luostarit.


title: Kliimon luostari

text: 1700-luvulla luostarin toiminta kuihtui ja se lakkautettiin vuonna 1769. Vuonna 1860 se sai jälleen itsenäisen aseman. Vuonna 1906 se muutettiin naisluostariksi, johon siirrettiin nunnia Kargopolista. Vuoteen 1918 mennessä heidän lukumääränsä kohosi 37:ään. Kivimuurin ympäröimässä luostarissa oli puiset Nikolaoksen, Kolminaisuuden ja Joona Kliimolaisen kirkot sekä kivinen Sakarjan ja Elisabetin kirkko. Kliimon luostari lakkautettiin vuonna 1925 ja viimeiset nunnat karkotettiin sieltä vuonna 1929. Luostarin paikalla toimi karjatila, vanhainkoti ja myöhemmin pioneerileiri.


title: Gymnosofistit

text: Gymnosofistit (, ”alastomat viisaat”) on nimitys, jota antiikin kreikkalaiset käyttivät tietyistä intialaisista filosofeista (sadhut ja joogit), jotka harjoittivat askeesia siinä määrin, että pitivät ruokaa ja vaatetusta haitallisina puhtaalle ajattelulle.


title: Gymnosofistit

text: Termiä käytti ensimmäisenä Plutarkhos ensimmäisellä vuosisadalla kuvatessaan Aleksanteri Suuren ja kymmenen gymnosofistin kohtaamista Punjabissa. Gymnosofistit olivat yllyttäneet paikallisia kapinaan makedonialaisia vastaan. Plutarkhoksen mukaan Aleksanteri esitti heille vaikeita kysymyksiä ja ilmoitti tuomitsevansa ensimmäisenä väärän vastauksen antaneen kuolemaan.


title: Gymnosofistit

text: Diogenes Laertios mainitsee gymnosofistit usein käsitellessään filosofian mahdollista alkuperää barbaarien keskuudessa. Hän kertoo useiden kreikkalaisten filosofien, kuten Demokritoksen ja Pyrrhonin, tavanneen gymnosofisteja käydessään Intiassa. Hänen mukaansa Pyrrhon, puhtaan skeptisismin perustaja, sai vaikutteita gymnosofisteilta matkustellessaan Intiassa Aleksanterin kanssa, ja jäljitteli heidän elämäntapaansa palattuaan kotiinsa Elikseen. Aleksanterin hovissa toiminut Onesikritos puolestaan tunnisti gymnosofisteissa kyyniset ihanteet.


title: Gymnosofistit

text: Strabon mainitsee gymnosofistit teoksessaan "Geographica". Hän jakoi intialaiset filosofit muuten brahmaneihin ja sramanoihin, seuraten tässä Megasthenestä. Sramanat hän jakoi edelleen ryhmiin, joista hän käytti nimityksiä "hylobioi" (metsäerakot, vrt. Aranyaka) ja "fysikoi".


title: Gymnosofistit

text: Filon Aleksandrialainen mainitsee gymnosofistit kahdesti luetellessaan vierasmaalaisia askeetikkoja ja filosofeja, jotka olivat hänen arvionsa mukaan viisaita, oikeudenmukaisia ja hyveellisiä, ja näin ollen todella vapaita. Hän kirjoitti, että gymnosofistit tutkivat luonnonfilosofian lisäksi etiikkaa suurin kärsimyksin, ja tekevät koko elämästään hyvee oppitunnin. Hän mainitsee myös intialaissyntyisen gymnosofistin nimeltä Kalanos, jota arvostettiin hyveellisen toimintansa vuoksi. Myös Klemens Aleksandrialainen mainitsee gymnosofistit käsitellessään filosofian pakanallista alkuperää.


title: Gymnosofistit

text: Jainalaiset digambara-munkit ovat nykyäänkin alastomia. Useat tutkijat ovat pitäneet heitä samoina kuin gymnosofistit. Kiinalainen buddhalaismunkki Xuanzang mainitsee kohdanneensa digambara-munkkeja Taksilassa 600-luvulla, samalla alueella Punjabissa, jossa Aleksanteri Suuren armeija kohtasi gymnosofistit.


title: Paloisvuori

text:
Paloisvuori on Iisalmen kaupungin eteläisellä puolella sijaitseva mäki. Paloisvuoren alueella on kattava murtomaahiihto- ja lenkkeilyreittien verkosto, joiden lisäksi paikalle rakennettiin 1980-luvulla pienimuotoinen laskettelukeskus. Keskukseen sisältyy kaksi rinnettä ja yksi hissi. "Paloskilla" on myös pieni rinnekahvila.
Ulkoilureitin varrella mm: